|

52011PC0526

Návrh ROZHODNUTIE RADY ktorým sa mení, dopĺňa a predlžuje obdobie uplatňovania rozhodnutia 2007/641/ES o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráce  /* KOM/2011/0526 v konečnom znení - 2011/0230 (NLE) */

	DÔVODOVÁ SPRÁVA1. Vojenský prevrat, ktorý sa uskutočnil v decembri 2006, viedol ku konzultáciám podľa článku 96 revidovanej Dohody z Cotonou. Ich výsledkom boli v apríli 2007 schválené záväzky týkajúce sa ľudských práv, zásad demokracie a právneho štátu. Dňa 1. októbra 2007 Rada vo svojom rozhodnutí 2007/641/ES rozhodla o vhodných opatreniach pre Fidži s cieľom stanoviť stupeň súbežnosti medzi rešpektovaním schválených záväzkov zo strany Fidži a rozvojovou spoluprácou.2. Dňa 10. apríla 2009 však prezident Fidži zrušil ústavu, zosadil všetkých sudcov a vyhlásil, že voľby sa budú konať najneskôr v septembri 2014. Fidži tak jednostranne porušilo kľúčové záväzky, ktoré dalo EÚ v apríli 2007. Stalo sa tak deň po tom, ako odvolací súd vyhlásil vymenovanie vojenskej vlády po prevrate v roku 2006 za nezákonné. Na Fidži je okrem toho výnimočný stav, pričom došlo k značnému obmedzeniu slobody prejavu.3. Po tomto negatívnom vývoji sa Rada 24. septembra 2009 vo svojom rozhodnutí 2009/735/ES rozhodla predĺžiť do 31. marca 2010 platnosť vhodných opatrení pre Fidži stanovených v rozhodnutí 2007/641/ES, ktorá sa mala skončiť 1. októbra 2009. V dôsledku ďalších oneskorení implementácie záväzkov dohodnutých s EÚ sa Rada 29. marca 2010 vo svojom rozhodnutí 2010/208/EÚ rozhodla predĺžiť do 1. októbra 2010 platnosť vhodných opatrení pre Fidži stanovených v rozhodnutí 2007/641/ES, a ich platnosť predĺžila aj 27. septembra 2010 vo svojom rozhodnutí 2010/589/EÚ do 31. marca 2011 a 31. marca 2011 vo svojom rozhodnutí 2011/219/EÚ do 30. septembra 2011.5. Nebol zaznamenaný žiadny pozitívny vývoj, pokiaľ ide o plnenie dohodnutých záväzkov.6. Hoci prídel prostriedkov na rok 2010 v rámci sprievodných opatrení určených pre krajiny, ktoré podpísali niekdajší protokol o cukre, podmienený pokrokom dosiahnutým pri demokratizácii krajiny bol v máji 2010 zrušený, časť tohto prídelu bola vyhradená, s cieľom zmierniť negatívne sociálne dôsledky, na poskytnutie priamej pomoci prostredníctvom delegácie EÚ v meste Suva obyvateľstvu, ktoré je priamo závislé od produkcie cukru.7. Na obdobie 2011 – 2013 boli pre Fidži vyčlenené rozhodnutím Komisie K(2010) 8130 finančné prostriedky v orientačnej výške 51,094 mil. EUR. Sprístupnenie týchto vyčlenených prostriedkov (úplné alebo čiastočné) je však podmienené dosiahnutím pokroku v rámci konzultácií podľa článku 96 dohody z Cotonou (článok 37 nástroja rozvojovej spolupráce), pričom v prípade nedosiahnutia takéhoto pokroku sa bude uvažovať len o prijatí opatrení zameraných na zmiernenie sociálnych následkov.8. Vzhľadom na pokračujúce zhoršovanie socio-ekonomickej situácie na Fidži a zlyhanie súčasného úsilia zameraného na návrat k demokracii a vláde práva bude prístup zmenený. To bude zahŕňať obnovenie rozvojovej pomoci Fidži na podporu zraniteľného obyvateľstva a demokratizácie. Táto pomoc nebude sprostredkovaná vládou (spoločné oznámenie SEK(2011) 585 prijaté 19. mája 2011).9. Európska únia by pri zohľadnení uvedených úvah mala v tomto štádiu pokračovať v uplatňovaní politiky a vhodných opatrení, ktoré sa uplatňujú v súčasnosti.10. Komisia preto Rade navrhuje predĺženie obdobia uplatňovania súčasného rozhodnutia na ďalšie obdobie 12 mesiacov, ktoré sa skončí 30. septembra 2012.11. Európska únia by však mala pokračovať v pravidelnom dialógu s Fidži a zachovať stály politický záväzok voči tejto krajine, a preto by toto rozhodnutie malo byť aj naďalej predmetom neustáleho preskúmavania.12. Navrhuje sa, aby bolo toto rozhodnutie oznámené dočasnej vláde Fidži prostredníctvom priloženého návrhu listu prezidentovi Nailatikauovi a aby bol prezident informovaný o tom, že a) EÚ je aj naďalej odhodlaná viesť prehĺbený politický dialóg podľa článku 8 Dohody z Cotonou, b) posúdenie pokroku dosiahnutého na ceste k opätovnému nastoleniu ústavného poriadku bude pre EÚ naďalej smerodajným pri prijímaní budúcich rozhodnutí o sprievodných opatreniach pre krajiny, ktoré podpísali niekdajší protokol o cukre a národného orientačného programu pre Fidži v rámci 10. ERF a c) nové konzultácie podľa článku 96 Dohody o partnerstve AKT – ES a článku 37 nástroja rozvojovej spolupráce predstavujú ďalšiu možnosť, ktorú má Fidži k dispozícii.13. Z tohto dôvodu by sa úpravy vhodných opatrení mali obmedziť len na také, ktoré sú bezpodmienečne nutné na zohľadnenie príslušného vývoja a predovšetkým aby bola možná zmena prístupu, pričom obsah opatrení zostáva nedotknutý, a to aj v prípade, že už nie je aktuálny.ZáverVzhľadom na uvedené skutočnosti sa od Rady požaduje, aby prijala priložený pripravovaný návrh rozhodnutia Rady, ktorým sa mení, dopĺňa a predlžuje obdobie uplatňovania vhodných opatrení pre Republiku Fidžijských ostrovov.2011/0230 (NLE)NávrhROZHODNUTIE RADYktorým sa mení, dopĺňa a predlžuje obdobie uplatňovania rozhodnutia 2007/641/ES o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráceRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 217,so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000[1] a revidovanú v Luxemburgu 25. júna 2005[2] (ďalej len „dohoda o partnerstve AKT – ES“), a najmä na jej článok 96,so zreteľom na Vnútornú dohodu medzi zástupcami členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve krajín AKT – ES[3], a najmä na jej článok 3,so zreteľom na nariadenie Európskeho parlamentu a Rady (ES) č. 1905/2006 z 18. decembra 2006, ktorým sa ustanovuje nástroj financovania rozvojovej spolupráce (ďalej len „nástroj rozvojovej spolupráce“)[4], a najmä na jeho článok 37,so zreteľom na návrh Európskej komisie,keďže:1.  Rozhodnutie 2007/641/ES[5] o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráce bolo prijaté s cieľom implementovať vhodné opatrenia po porušení základných prvkov uvedených v článku 9 Dohody o partnerstve krajín AKT-ES a hodnôt uvedených v článku 3 nástroja rozvojovej spolupráce.2.  Tieto opatrenia boli predĺžené rozhodnutím 2009/735/ES[6] z 24. septembra 2009 a následne rozhodnutiami Rady 2010/208/EÚ[7] z 29. marca 2010 a 2010/589/EÚ[8] z 27. septembra 2010 a 2011/219/EÚ[9] z 31. marca 2011, pretože Fidži nielen že zatiaľ nesplnilo dôležité záväzky, s ktorými súhlasilo počas konzultácií v apríli 2007 a ktoré sa týkajú základných prvkov Dohody o partnerstve krajín AKT – ES a nástroja rozvojovej spolupráce, ale navyše v rámci mnohých týchto záväzkov došlo aj k závažnému regresívnemu vývoju.3.  Obdobie uplatňovania opatrení uvedených v rozhodnutí 2007/641/ES sa skončí 30. septembra 2011. Je vhodné toto obdobie uplatňovania predĺžiť, pričom obsah vhodných opatrení by sa mal náležite aktualizovať,ROZHODLA TAKTO:Článok 1Rozhodnutie 2007/641/ES sa mení a dopĺňa takto:4.  V článku 3 sa druhý odsek nahrádza takto:„Platnosť rozhodnutia sa končí 30. septembra 2012. Preskúmava sa pravidelne najmenej raz za každých šesť mesiacov.“;5.  Príloha sa nahrádza prílohou k tomuto rozhodnutiu.Článok 2List v prílohe k tomuto rozhodnutiu je určený Republike Fidžijských ostrovov.Článok 3Toto rozhodnutie nadobúda účinnosť dňom jeho prijatia.V Bruseli […]Za Radupredseda […]PRÍLOHANávrh listuJeho excelencia Ratu Epeli NAILATIKAUprezident Republiky Fidžijských ostrovovSuvaRepublika Fidžijských ostrovovVaša Excelencia,Európska únia (EÚ) prisudzuje veľkú dôležitosť ustanoveniam článku 9 Dohody o partnerstve AKT – ES a článku 3 nástroja rozvojovej spolupráce. Partnerstvo AKT – ES je založené na rešpektovaní ľudských práv, zásad demokracie a právneho štátu, ktoré sú základnými prvkami Dohody o partnerstve AKT – ES a tvoria základ našich vzájomných vzťahov.Dňa 11. decembra 2006 Rada EÚ odsúdila vojenský prevrat na Fidži.Podľa článku 96 Dohody o partnerstve AKT – ES a berúc do úvahy vojenský prevrat z 5. decembra 2006, ktorý porušil základné prvky uvedené v článku 9 uvedenej dohody, EÚ vyzvala Republiku Fidžijských ostrovov (Fidži) na konzultácie v zmysle Dohody o partnerstve AKT – ES v záujme dôkladného prešetrenia vzniknutej situácie, a ak je to nevyhnutné, uskutočnenia krokov na nápravu.Formálna časť týchto konzultácií sa začala 18. apríla 2007 v Bruseli. EÚ privítala, že dočasná vláda Fidži potvrdila množstvo kľúčových záväzkov týkajúcich sa ľudských práv a základných slobôd, rešpektovania zásad demokracie a právneho štátu, ako sa uvádza nižšie, a navrhla pozitívne opatrenia súvisiace s ich plnením.Žiaľ, odvtedy došlo k regresívnemu vývoju vo viacerých oblastiach, najmä v apríli 2009, čo znamená, že Fidži v súčasnosti porušuje viacero svojich záväzkov. Týka sa to najmä zrušenia ústavy, značného odkladu konania parlamentných volieb a porušovania ľudských práv. Hoci plnenie záväzkov je značne oneskorené, väčšina týchto záväzkov je vzhľadom na súčasnú situáciu na Fidži veľmi relevantná. Z tohto dôvodu sú pripojené k tomuto listu. Keďže Fidži sa jednostranne rozhodlo porušiť množstvo kľúčových záväzkov, dôsledkom bolo obmedzenie finančných prostriedkov určených na rozvoj.V duchu partnerstva, ktoré tvorí základ Dohody o partnerstve AKT – ES, vyjadrila EÚ svoju ochotu zapojiť sa do nových formálnych konzultácií hneď, len čo nastanú prijateľné vyhliadky na pozitívne uzavretie takýchto konzultácií. Dočasný premiér vlády 1. júla 2009 predstavil plán reforiem a návratu k demokratickému poriadku. Európska únia je pripravená zapojiť sa do dialógu o tomto pláne a zvážiť, či môže slúžiť ako základ pre nové konzultácie. V súlade s tým sa rozhodla rozšíriť existujúce vhodné opatrenia pre Fidži s cieľom vytvoriť príležitosť pre nové konzultácie. Keďže niektoré z vhodných opatrení sú už v súčasnosti zastarané, dospelo sa k záveru, že namiesto ich jednostrannej aktualizácie EÚ uprednostňuje ďalšie preskúmanie možností nových konzultácií s Fidži. Z tohto dôvodu je mimoriadne dôležité, aby sa dočasná vláda zaviazala na otvorený vnútropolitický dialóg a flexibilitu, pokiaľ ide o časový rámec pre plán reforiem. Hoci pozícia EÚ sa riadi a bude sa riadiť základnými prvkami Dohody o partnerstve AKT – ES, ako aj jej základnými zásadami, a to najmä pokiaľ ide o ústrednú úlohu dialógu a plnenie vzájomných záväzkov, je potrebné zdôrazniť, že na strane EÚ neexistujú žiadne vopred stanovené závery v súvislosti s výsledkami budúcich konzultácií.Ak nové konzultácie povedú k prijatiu podstatných záväzkov zo strany Fidži, EÚ sa zaväzuje včas a pozitívnym smerom prehodnotiť tieto vhodné opatrenia. Naopak, ak sa situácia na Fidži nezlepší, naďalej sa budú obmedzovať finančné prostriedky na rozvoj určené pre Fidži. Posúdenie pokroku dosiahnutého na ceste k obnoveniu ústavného poriadku bude pre EÚ smerodajné najmä pri prijímaní budúcich rozhodnutí v súvislosti so sprievodnými opatreniami určenými pre krajiny, ktoré podpísali protokol o cukre, ako aj v súvislosti s národným indikatívnym programom pre Fidži v rámci 10. ERF.Kým sa neuskutočnia nové konzultácie, EÚ vyzýva Fidži, aby pokračovalo v prehĺbenom politickom dialógu a aby ho zintenzívnilo.Vhodné opatrenia sú tieto:-  humanitárna pomoc a priama pomoc pre občiansku spoločnosť a zraniteľné obyvateľstvo môže pokračovať,-  prebiehajúce činnosti v oblasti spolupráce, zvlášť tie, ktoré patria do 8. a 9. ERF, môžu pokračovať,-  činnosti v oblasti spolupráce, ktoré by mohli prispieť k návratu k demokracii a zlepšeniu správy vecí verejných, sa môžu realizovať, okrem veľmi výnimočných prípadov,-  opatrenia naplánované na rok 2006, ktoré sprevádzajú reformu v sektore cukru, sa môžu implementovať. Fidži 19. júna 2007 podpísalo na technickej úrovni dohodu o financovaní. Je potrebné poznamenať, že súčasťou dohody o financovaní je doložka o pozastavení pomoci,-  príprava a prípadný podpis viacročného indikatívneho programu na roky 2011 – 2013 týkajúceho sa opatrení, ktoré sprevádzajú reformu v sektore cukru, sa môže realizovať,-  skompletizovanie, podpis na technickej úrovni a implementácia Dokumentu národnej stratégie a národného orientačného programu v rámci 10. ERF s indikatívnym finančným rámcom, ako aj možná alokácia stimulačného podielu vo výške až do 25 % tejto sumy budú podmienené implementáciou záväzkov v oblasti ľudských práv a právneho štátu, a to najmä tým, že dočasná vláda bude garantom ústavy, že bude plne rešpektovaná nezávislosť súdnictva, že sa čo najskôr zruší nariadenie o výnimočnom stave opätovne zavedenom 6. septembra 2007, že v prípade všetkých obvinení z porušovania ľudských práv prebehne vyšetrovanie alebo konanie v súlade s príslušnými postupmi a štruktúrami podľa právnych predpisov Fidži a že dočasná vláda vynaloží maximálne úsilie, aby zabránila bezpečnostným zložkám vydávať stanoviská na účely zastrašovania,-  počas roka 2007 neboli žiadne prídely pre odvetvie cukru,-  poskytnutie prídelov pre odvetvie cukru na rok 2008 záviselo od dôkazov o dôveryhodnej a včasnej príprave volieb v súlade s dohodnutými záväzkami, najmä pokiaľ ide o sčítanie ľudu, nové vymedzenie volebných obvodov a reformu volebného systému v súlade s ústavou, ako aj od prijatia opatrení na zabezpečenie fungovania úradu pre voľby vrátane vymenovania osoby dohliadajúcej na priebeh volieb do 30. septembra 2007 v súlade s ústavou. Možnosť získania prídelu pre odvetvie cukru na rok 2008 zanikla 31. decembra 2009,-  možnosť prídelu pre odvetvie cukru na rok 2009 bola zrušená v máji 2009, pretože dočasná vláda sa rozhodla odložiť všeobecné voľby do septembra 2014,-  možnosť prídelu pre odvetvie cukru na rok 2010 bola zrušená pred 1. májom 2010, pretože sa nedosiahol žiadny pokrok pri demokratizácii krajiny, avšak vzhľadom na kritickú situáciu v odvetví cukru sa s cieľom zmierniť negatívne sociálne dôsledky určitá časť prídelu vyhradila na účely priamej pomoci obyvateľstvu, ktoré je priamo závislé od produkcie cukru. S týmito prostriedkami však nakladá delegácia EÚ v meste Suva a neposkytujú sa prostredníctvom vládnych orgánov Fidži,-  sprístupnenie indikatívneho prídelu finančných prostriedkov v rámci viacročného indikatívneho programu opatrení pre ktoré krajiny, ktoré podpísali niekdajší protokol o cukre, na roky 2011 až 2013 bude podmienené dosiahnutím dohody v rámci konzultácií. V prípade nedosiahnutia dohody sa v súvislosti s týmto prídelom bude postupovať tak, že pokiaľ ide o financovanie, prostriedky budú poskytnuté len na také opatrenia, ktoré budú zamerané na zmiernenie sociálnych následkov,-  do úvahy by mohla prichádzať osobitná pomoc na prípravu a plnenie kľúčových záväzkov, najmä pomoc pri príprave a/alebo uskutočňovaní volieb,-  regionálna spolupráca a zapojenie sa Fidži do tejto spolupráce nie sú dotknuté,-  kontrola záväzkov bude v súlade s podmienkami uvedenými v prílohe k tomuto listu, ktoré sa týkajú pravidelného dialógu, účinnej spolupráce s misiami zameranými na hodnotenie a monitorovanie, ako aj podávania správ.Európska únia ďalej očakáva od Fidži plnú spoluprácu s Fórom tichomorských ostrovov, ktorá sa týka implementácie odporúčaní od skupiny prominentných osobností parafovaných fórom ministrov zahraničných vecí na stretnutí 16. marca 2007 vo Vanuatu.Európska únia bude naďalej dôkladne sledovať situáciu na Fidži. Podľa článku 8 Dohody z Cotonou sa zintenzívni politický dialóg s Fidži, aby sa zabezpečilo rešpektovanie ľudských práv, obnova demokracie a rešpektovanie právneho štátu. Tento intenzívny dialóg bude prebiehať dovtedy, kým obe strany neusúdia, že splnil svoj účel.Európska únia si vyhradzuje právo upraviť vhodné opatrenia, ak zo strany dočasnej vlády dôjde k spomaleniu, prerušeniu alebo regresívnemu vývoju pri implementácii prijatých záväzkov.Zároveň zdôrazňuje, že výsady Fidži v rámci spolupráce s EÚ závisia od rešpektovania základných prvkov Dohody z Cotonou a zásad stanovených v nástroji rozvojovej spolupráce. Aby mohla EÚ dospieť k presvedčeniu, že dočasná vláda je plne pripravená pokračovať v plnení prijatých záväzkov, je mimoriadne dôležité, aby bol pri napĺňaní týchto záväzkov zaznamenaný v dohľadnej dobe výrazný pokrok.S úctouV BruseliZa EÚ |Príloha k prílohe ZÁVÄZKY DOHODNUTÉ S REPUBLIKOU FIDŽIJSKÝCH OSTROVOV .A. Dodržiavanie demokratických zásadZáväzok č.1Slobodné a spravodlivé parlamentné voľby sa uskutočnia do 24 mesiacov od 1. marca 2007 na základe záverov hodnotiacej správy, ktorú vypracujú nezávislí pozorovatelia vymenovaní sekretariátom Fóra tichomorských ostrovov. Prípravy samotného konania volieb budú spoločne monitorované a podľa potreby upravované a revidované na základe vzájomne dohodnutých kritérií. Z toho najmä vyplýva, že:-  dočasná vláda prijme do 30. júna 2007 harmonogram ukončenia jednotlivých etáp v rámci prípravy nových parlamentných volieb,-  harmonogram stanoví časový rámec pre sčítanie ľudu, nové vymedzenie volebných obvodov a reformu volebného systému,-  vymedzenie volebných obvodov a reforma volebného systému sa uskutoční v súlade s ústavou,-  do 30. septembra 2007 sa v súlade ústavou prijmú sa opatrenia na zabezpečenie fungovania volebného úradu vrátane vymenovania osoby dohliadajúcej na priebeh volieb,-  vymenovanie viceprezidenta sa uskutoční v súlade s ústavou.Záväzok č. 2Dočasná vláda v procese prijímania dôležitých legislatívnych, fiškálnych a iných politických iniciatív a zmien zohľadní konzultácie s občianskou spoločnosťou a inými relevantnými zainteresovanými stranami.B. Právny štátZáväzok č. 1Dočasná vláda vynaloží maximálne úsilie, aby zabránila bezpečnostným zložkám vydávať stanoviská na účely zastrašovania.Záväzok č. 2Dočasná vláda je garantom ústavy z roku 1997 a zaručuje normálne a nezávislé fungovanie ústavných inštitúcií, ako napr. Výboru pre ľudské práva na Fidži, Výboru služieb vo verejnom záujme a Výboru ústavných orgánov. Zachová sa značná nezávislosť a funkčnosť Veľkej rady kmeňových náčelníkov.Záväzok č. 3Nezávislosť súdnictva sa bude v plnej miere rešpektovať, aby mohlo pracovať nezávisle a všetky dotknuté strany budú rešpektovať jeho súdne rozhodnutia, a najmä:-  dočasná vláda do 15. júla 2007 zabezpečí vymenovanie tribunálu podľa článku 138 ods. 3 ústavy,-  akékoľvek vymenovanie a/alebo odvolanie sudcov sa odteraz bude uskutočňovať v úplnej zhode s ústavnými ustanoveniami a procesnoprávnymi pravidlami,-  armáda, polícia alebo dočasná vláda v žiadnom prípade nezasiahnu akoukoľvek formou do súdneho konania, čo znamená aj plné rešpektovanie právnickej profesie.Záväzok č. 4Všetky trestné konania vo veci trestného činu korupcie sa budú viesť náležitými súdnymi postupmi a akékoľvek iné orgány, ktoré môžu byť určené na vyšetrovanie údajných prípadov korupcie, budú konať v ústavných medziach.C. Ľudské práva a základné slobodyZáväzok č. 1Dočasná vláda uskutoční všetky nevyhnutné kroky, aby sa zabezpečilo, že v prípade všetkých obvinení z porušovania ľudských práv prebehne vyšetrovanie alebo konanie v súlade s príslušnými postupmi a na príslušných orgánoch podľa právnych predpisov Republiky Fidžijských ostrovov.Záväzok č. 2Dočasná vláda zruší v máji 2007 nariadenie o výnimočnom stave, pod podmienkou, že nebude ohrozená národná bezpečnosť, verejný poriadok a bezpečnosť ako taká.Záväzok č. 3Dočasná vláda sa zaväzuje zabezpečiť Výboru pre ľudské práva na Fidži plne nezávislý výkon funkcií, ktorý je v súlade s ústavou.Záväzok č. 4Sloboda prejavu a sloboda médií sa plne rešpektuje vo všetkých formách tak, ako to stanovuje ústava.D. Kontrola záväzkovZáväzok č. 1Dočasná vláda sa zaväzuje viesť pravidelný dialóg s cieľom umožniť overovanie dosiahnutého pokroku a poskytovať orgánom/predstaviteľom EÚ a Európskej komisie úplný prístup k informáciám o všetkých záležitostiach týkajúcich sa ľudských práv, mierovej obnovy demokracie a právneho štátu na Fidži.Záväzok č. 2Dočasná vláda v plnej miere spolupracuje so všetkými misiami EÚ na účely hodnotenia a monitorovania pokroku.Záväzok č. 3Dočasná vláda predkladá každé tri mesiace počnúc 30. júnom 2007 správy o pokroku týkajúce sa základných prvkov Dohody z Cotonou a záväzkov.Je potrebné poznamenať, že určité záležitosti sa môžu účinne riešiť len pragmatickým prístupom, ktorý zohľadňuje terajšie skutočnosti a zameriava sa na budúcnosť.[1] Ú. v. ES L 317, 15.12.2000, s. 3.[2] Ú. v. EÚ L 287, 28.10.2005, s. 4.[3] Ú. v. ES L 317, 15.12.2000, s. 376.[4] Ú. v. EÚ L 378, 27.12.2006, s. 41-71.[5] Ú. v. EÚ L 260, 5.10.2007, s. 15.[6] Ú. v. EÚ L 262, 06.10.2009, s. 43.[7] Ú. v. EÚ L 89, 9.4.2010, s. 7.[8] Ú. v. EÚ L 260, 2.10.2010, s. 10-15.[9] Ú. v. EÚ L 93, 7.4.2011, s. 2-8.


|

52011PC0302

/* KOM/2011/0302 v konečnom znení - NLE 2011/0133*/  ROZHODNUTIE RADY ktorým sa Nemecku povoľuje uplatňovať zníženú sadzbu dane z elektrickej energie priamo dodávanej plavidlám kotviacim v prístave („elektrina z pobrežnej elektrickej siete“) v súlade s článkom 19 smernice 2003/96/ES Návrh ROZHODNUTIE RADY ktorým sa Nemecku povoľuje uplatňovať zníženú sadzbu dane z elektrickej energie priamo dodávanej plavidlám kotviacim v prístave („elektrina z pobrežnej elektrickej siete“) v súlade s článkom 19 smernice 2003/96/ES

	DÔVODOVÁ SPRÁVA1. Dôvody a ciele návrhuZdaňovanie energetických výrobkov a elektriny v Únii sa upravuje smernicou Rady 2003/96/ES[1] (ďalej len „smernica o zdaňovaní energií“ alebo „smernica“).Podľa článku 19 ods. 1 uvedenej smernice, okrem ustanovení uvedených najmä v jej článkoch 5, 15 a 17, môže Rada na návrh Komisie ktorémukoľvek členskému štátu jednomyseľne povoliť zavedenie ďalších oslobodení od zdanenia alebo daňových úľav z osobitných politických dôvodov.Cieľom tohto návrhu je povoliť Nemecku uplatňovať zníženú sadzbu dane z elektrickej energie na elektrinu priamo dodávanú plavidlám kotviacim v prístave (ďalej „elektrina z pobrežnej elektrickej siete“). Týmto oslobodením by sa malo ekonomicky stimulovať využívanie pobrežnej elektrickej siete, aby sa znížila úroveň znečistenia ovzdušia v prístavných mestách.Žiadosť a jej všeobecný kontextNemecké orgány informovali Komisiu listom z 27. decembra 2010 o zámere uplatňovať na elektrinu z pobrežnej elektrickej siete zníženú sadzbu dane z elektrickej energie na úrovni minimálnej sadzby EÚ, teda 0,50 EUR/MWh. Doplňujúce informácie poskytnuté Nemeckom boli doručené 11. januára 2011.Nemecko požiadalo o to, aby sa dané zníženie udelilo na neurčené obdobie.Požadovaným opatrením Nemecko zamýšľa stimulovať využívanie elektriny z pobrežnej elektrickej siete pokladanej za alternatívu, ktorá menej znečisťuje životné prostredie v porovnaní s výrobou elektrickej energie na palube plavidiel kotviacich v prístave. Elektrina z pobrežnej elektrickej siete sa v súčasnosti musí zdaňovať všeobecnou sadzbou dane z elektrickej energie, ktorá predstavuje 20,50 €/MWh. Na druhej strane členské štáty musia podľa článku 14 ods. 1 písm. c) smernice o zdaňovaní energií oslobodiť od dane elektrinu vyrábanú na palube lodí určenú pre plavbu vo vodách Spoločenstva a podľa článku 15 ods. 1 písm. f) môžu oslobodiť od dane elektrinu vyrábanú na palube lodí pre plavbu vo vnútorných vodách.Nemecko by chcelo uplatňovať na elektrinu z pobrežnej elektrickej siete zníženú sadzbu dane 0,50 EUR/MWh, čím sa dodrží minimálna sadzba zdanenia elektrickej energie ustanovená v smernici 2003/96/ES. Znížená sadzba zdanenia elektrickej energie sa má vzťahovať na všetky dodávky elektriny z pobrežnej elektrickej siete tak vo vodách Spoločenstva, ako aj vo vnútrozemských vodách, s výnimkou súkromných výletných plavidiel.Uvedenou daňovou úľavou chce Nemecko stimulovať prevádzkovateľov plavidiel, aby využívali elektrinu z pobrežnej elektrickej siete s cieľom znížiť vzduchom prenášané emisie a hluk z kotviacich plavidiel, ako aj emisie CO2. Uplatňovaním zníženej daňovej sadzby by sa zlepšila konkurencieschopnosť elektriny z pobrežnej elektrickej siete vo vzťahu k spaľovaniu lodných palív na palube, ktoré je od dane úplne oslobodené.Nemecko sa domnieva, že dané opatrenie je v súlade s odporúčaním Komisie 2006/339/ES[2] týkajúcim sa podpory využívania pobrežnej elektrickej siete pre lode kotviace v prístavoch EÚ a s oznámením Komisie „Strategické ciele a odporúčania pre politiku EÚ v oblasti námornej dopravy do roku 2018“ (KOM(2009) 8)[3].Argumenty nemeckých orgánov v súvislosti s vplyvom opatrenia na vnútorný trhPodľa nemeckých orgánov by opatrenie neovplyvnilo riadne fungovanie vnútorného trhu a neviedlo by k narušeniu hospodárskej súťaže. Argumentujú tým, že príjemcovia – prevádzkovatelia lodí, ktorí dostanú elektrinu z pobrežnej elektrickej siete zdanenú na minimálnej úrovni ustanovenej v smernici 2003/96/ES, v skutočnosti nedostanú ekonomickú výhodu, pretože títo prevádzkovatelia v súčasnosti vyrábajú vlastnú elektrinu na palube, ktorá je oslobodená od dane. Podľa nemeckých orgánov by nahradenie vlastnej výroby elektriny na palube elektrinou z pobrežnej elektrickej siete zdanenou na uplatniteľnej minimálnej úrovni neviedlo k celkovej cenovej výhode.Existujúce ustanovenia v oblasti návrhuSmernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny, a najmä jej článok 14 ods. 1 písm. c) a 15 ods. 1 písm. f).Posúdenie opatrenia podľa článku 19 smernice 2003/96/ESOsobitné politické dôvodyPrvý pododsek článku 19 ods. 1 uvedenej smernice znie takto:„Okrem ustanovení stanovených v predchádzajúcich článkoch, najmä v článkoch 5, 15 a 17, Rada môže na návrh Komisie ktorémukoľvek členskému štátu jednomyseľne povoliť zavedenie ďalších oslobodení od dane alebo daňových úľav z osobitných politických dôvodov“.Prostredníctvom daného zníženia dane sa nemecké orgány usilujú dosiahnuť cieľ spočívajúci v podpore takého spôsobu uspokojovania energetických potrieb lodí kotviacich v prístavoch, ktorý je menej škodlivý pre životné prostredie, a tým zlepšenia kvality miestneho ovzdušia. Ako Nemecko zdôraznilo, Komisia v skutočnosti už odporučila využívanie elektriny z pobrežnej elektrickej siete ako alternatívu k výrobe elektriny na palube plavidiel v kotviskách, a uznala tak jej prínosy z hľadiska ochrany životného prostredia[4]. Treba poznamenať, že elektrina dodávaná plavidlám v kotviskách je v Nemecku v súčasnosti zdanená sadzbou vo výške 20,50 EUR/MWh. Požadované zníženie by teda viedlo k ďalšej stimulácii využívania tejto technológie rovnajúcej sa 20 EUR/MWh a prispelo by tak k stanovenému cieľu politiky.Komisia takisto konštatuje, že veľkou prekážkou rozsiahlejšieho využívania elektriny z pobrežnej siete je v súčasnosti takmer úplne chýbajúca potrebná pobrežná infraštruktúra v prístavoch a že na dosiahnutie cieľa politiky spočívajúceho v danom daňovom oslobodení budú teda pravdepodobne potrebné dodatočné iniciatívy zaoberajúce sa najmä vybudovaním tejto infraštruktúry. V tejto súvislosti treba poznamenať, že členské štáty budú mať od júna 2011 bezpodmienečnú povinnosť dodržiavať normy kvality pre príslušné znečisťujúce látky, najmä tuhé častice[5]. Táto povinnosť núti členské štáty nájsť riešenia takých problémov, ako sú prípadné emisie lode kotviacej v prístave, a je možné, že v prístavoch konfrontovaných s uvedenými problémami sa bude využívanie elektriny z pobrežnej elektrickej siete podporovať ako súčasť celkovej stratégie pre kvalitu ovzdušia.Pokiaľ ide o povahu sledovaného cieľa politiky, Komisia by rada zdôraznila, že podpora elektriny z pobrežnej elektrickej siete je v skutočnosti spoločným politickým cieľom, ktorý by mala sledovať celá Únia. Jednoznačne sa to uvádza v uvedenom oznámení Komisie KOM(2007) 575 o integrovanej námornej politike a v sprievodnom pracovnom dokumente útvarov Komisie[6], podľa ktorého sa na tento cieľ bude prihliadať v rámci revízie smernice 2003/96/ES. Cieľom článku 19 je však reagovať na konkrétne okolnosti v jednotlivých členských štátoch, ktoré nie sú zohľadnené v samotnej smernici. Výnimku na základe článku 19 zameranú na politický cieľ spočívajúci v podpore elektriny z pobrežnej elektrickej siete, možno preto udeliť len ako prechodné opatrenie, kým sa tento cieľ nezohľadní v rámci revízie smernice 2003/96/ES.Súlad s ostatnými politikami a cieľmi Európskej únieNavrhované opatrenie sa týka najmä politiky EÚ v oblasti životného prostredia. Keďže toto opatrenie pomôže obmedziť spaľovanie lodných palív na palube plavidiel v prístavoch, v skutočnosti prispeje k cieľu zlepšenia kvality miestneho ovzdušia. Dané opatrenie môže v obmedzenej miere viesť takisto k zníženiu emisií CO2, hoci význam tohto vplyvu bude závisieť od zdroja elektriny, ktorá sa má plavidlám poskytovať z pobrežnej elektrickej siete[7].V tomto bode treba pripomenúť, že významným dôvodom nepriaznivého konkurenčného postavenia elektriny z pobrežnej elektrickej siete je skutočnosť, že jej alternatíva, t.j. elektrina vyrábaná na palube plavidiel, keď sa nachádzajú v námorných prístavoch, je v súčasnosti úplne oslobodená od dane: od dane sú oslobodené nielen lodné palivá spaľované pri výrobe elektriny, čo zodpovedá bežnej situácii podľa článku 14 ods. 1 písm. a) smernice 2003/96/ES, ale aj samotná elektrina vyrábaná na palube plavidiel (pozri článok 14 ods. 1 písm. c) smernice 2003/96/ES). Hoci táto posledná výnimka sa dá len ťažko považovať za zlučiteľnú s cieľmi Únie v oblasti životného prostredia, zohľadňuje praktické aspekty. Zdanenie elektriny vyrábanej na palube by si v skutočnosti vyžadovalo vyhlásenie majiteľa, často usadeného v tretej krajine, alebo prevádzkovateľa plavidla o množstve spotrebovanej elektriny. V uvedenom vyhlásení by sa ďalej musel určiť podiel elektriny spotrebovanej v teritoriálnych vodách členského štátu, v ktorom je daň splatná. Povinnosť robiť takéto vyhlásenia pre každý členský štát, ktorého teritoriálnych vôd sa to týka, by pre majiteľov plavidiel znamenalo obrovskú administratívnu záťaž. Za týchto okolností môže byť odôvodnené nepenalizovať menej znečisťujúcu alternatívu, ktorú predstavuje elektrina z pobrežnej elektrickej siete tak, že sa Nemecku povolí uplatňovať nižšiu sadzbu dane.Pokiaľ ide o elektrinu spotrebovanú plavidlami kotviacimi v prístavoch na vnútrozemských vodných cestách, na rozdiel od situácie v námorných prístavoch je oslobodenie elektriny vyrábanej na palube pre členské štáty len dobrovoľné [článok 15 ods. 1 písm. f)]. Členským štátom preto žiadna právna prekážka nebráni v tom, aby k elektrine z pobrežnej elektrickej siete a výrobe elektriny na palube plavidiel v prístavoch na vnútrozemských vodných cestách pristupovali rovnako. Možnosť, ktorú poskytuje článok 15 ods. 1 písm. f) danej smernice, a to nezdaňovať elektrinu vyrábanú na palube, však zákonodarca opäť vysvetľuje praktickými aspektmi, a zároveň je táto možnosť úzko prepojená s voliteľnými daňovými zvýhodneniami pre plavbu vo vnútrozemských vodách. Väčšina členských štátov, medzi nimi aj Nemecko, sa rozhodla nezdaňovať palivá používané na tieto účely. Pokiaľ ide o Rýn a jeho prítoky, daňové oslobodenie je navyše zakotvené v medzinárodnej dohode[8], ktorú Nemecko ratifikovalo. Zároveň sa považuje za nepraktické zdaňovať osobitne vstupné palivo používané na výrobu elektriny na palube (pozri článok 21 ods. 5 tretí pododsek smernice 2003/96/ES), keďže by to predpokladalo prinajmenšom rozlišovanie medzi palivom používaným na výrobu elektriny a na plavbu. Pri rozhodovaní, či rozšíriť oslobodenie od dane vzťahujúce sa na námornú dopravu na palivá používané pri plavbe vo vnútrozemských vodách, členské štáty zohľadnia viaceré aspekty, vrátane širších cieľov vnútroštátnej dopravnej politiky, ako sú aspekty životného prostredia, ktoré ich môžu viesť k tomu, že palivá používané na tieto účely nezdania.V tejto fáze sa preto považuje za odôvodnené rozšíriť možnosť spočívajúcu v oslobodení elektriny z pobrežnej elektrickej siete na prístavy na vnútrozemských vodných cestách.Vnútorný trh a spravodlivá hospodárska súťažZ hľadiska vnútorného trhu a spravodlivej hospodárskej súťaže by sa požadovaným opatrením zmenšila existujúca deformácia medzi obomi konkurujúcimi si zdrojmi elektriny pre lode v kotviskách, t.j. výrobou elektriny na palube a elektrinou z pobrežnej elektrickej siete, ktorá je spôsobená oslobodením lodných palív od dane.Pokiaľ ide o hospodársku súťaž medzi prevádzkovateľmi plavidiel, najprv treba zopakovať, že v súčasnosti elektrinu z pobrežnej elektrickej siete využíva komerčne veľmi málo plavidiel. Ďalej hoci opatrenie poskytne spoločnostiam lodnej prepravy výhodu v tom zmysle, že budú môcť nakupovať elektrinu lacnejšie v porovnaní so spoločnosťami pôsobiacimi v iných odvetviach, neočakáva sa, že posudzované opatrenie výrazne naruší konkurenčné prostredie v odvetví lodnej prepravy. Hoci presné odhady nákladov závisia v rozhodujúcej miere od vývoja cien ropy, a robia sa preto veľmi ťažko, dostupné údaje by potvrdzovali vyhlásenie Nemecka, že z celkového hľadiska by vo väčšine prípadov ani úplné oslobodenie od dane neznížilo prevádzkové náklady na elektrinu z pobrežnej elektrickej siete pod úroveň nákladov na výrobu elektriny na palube[9], a v žiadnom prípade by preto pre prevádzkovateľov plavidiel využívajúcich elektrinu z pobrežnej elektrickej siete nepredstavovalo významnú konkurenčnú výhodu voči prevádzkovateľom využívajúcim výrobu elektriny na palube. V danom prípade možno významné narušenie uvedeného druhu očakávať o to menej, že Nemecko mieni dodržať minimálnu úroveň zdanenia stanovenú v smernici 2003/96/ES.Pokiaľ ide o hospodársku súťaž medzi prístavmi, v situácii, keď (ako sa už uviedlo) sa napriek zníženiu dane využívanie elektriny z pobrežnej siete minimálne v krátkodobom horizonte nestane pravdepodobne hospodárnejšie ako výroba elektriny na palube, nie je ani pravdepodobné, že toto zníženie dane v prípade elektriny z pobrežnej elektrickej siete významne naruší hospodársku súťaž medzi prístavmi tým, že by plavidlá menili trasy v závislosti od dostupnosti takejto možnosti.Nakoniec možno dodať, že časový rámec navrhovaného povolenia na uplatňovanie zníženej sadzby dane je dostatočne krátky na to, aby nebolo pravdepodobné, že sa analýza vykonaná v dvoch predchádzajúcich odsekoch zmení pred uplynutím platnosti tohto povolenia.Doba uplatňovania opatrenia a vývoj rámcových predpisov EÚ o zdaňovaní energiíDoba uplatňovania výnimky by mala byť v zásade dostatočne dlhá na to, aby prevádzkovateľov prístavov neodradila od uskutočnenia potrebných investícií. Tento cieľ však treba zosúladiť s nutnosťou včas preskúmať situáciu v Nemecku a s nutnosťou nenarušiť budúci vývoj existujúceho právneho rámca V tejto súvislosti treba pripomenúť, že Komisia navrhla 13. apríla 2011 revíziu smernice 2003/96/ES[10] s cieľom viac ju zosúladiť s cieľmi politiky v oblasti energetiky a politiky životného prostredia, a najmä s cieľmi týkajúcimi sa zmeny klímy na obdobie po roku 2013. Tento návrh zahŕňa aj ustanovenie, ktorým sa od členských štátov vyžaduje, aby oslobodili od zdanenia elektrinu z pobrežnej elektrickej siete do 31. decembra 2020 [navrhovaný článok 14 ods. 1 písm. e)]. Za daných okolností sa zdá vhodné udeliť požadované povolenie na trojročné obdobie, ale s výhradou nadobudnutia platnosti všeobecných ustanovení v tejto oblasti skôr, než v okamihu predpokladaného skončenia platnosti tohto povolenia.Pravidlá štátnej pomociSadzba dane 0,50 EUR/MWh, ktorú nemecké orgány plánujú, dodržiava minimálnu úroveň zdanenia podľa článku 10 smernice 2003/96/ES. Dané opatrenie preto spadá do tzv. všeobecného nariadenia o skupinových výnimkách [nariadenie (ES) č. 800/2008][11], a v dôsledku toho je vyňaté z povinnosti predbežného oznamovania.2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUKonzultácie so zainteresovanými stranamiTento návrh vychádza zo žiadosti predloženej Nemeckom a týka sa iba tohto členského štátu.Získavanie a využívanie expertízyExterná expertíza nebola potrebná.Posúdenie vplyvuTento návrh sa týka povolenia pre konkrétny členský štát na jeho vlastnú žiadosť.3. PRÁVNE PRVKY NÁVRHUCieľom návrhu je povoliť Nemecku odchýliť sa od všeobecných ustanovení smernice Rady 2003/96/ES a uplatňovať zníženú sadzbu dane vo výške 0,50 EUR/MWh na elektrinu dodávanú priamo plavidlám v kotviskách prístavov.Právny základČlánok 19 smernice Rady 2003/96/ES.Zásada subsidiarityOblasť nepriameho zdaňovania zahrnutá v článku 113 ZFEÚ nie je sama o sebe vo výlučnej právomoci Európskej únie v zmysle článku 3 ZFEÚ.Vykonávanie právomocí členskými štátmi v tejto oblasti je však striktne vymedzené a obmedzené existujúcimi právnymi predpismi EÚ. Podľa článku 19 smernice 2003/96/ES je iba Rada oprávnená udeliť členskému štátu povolenie na zavedenie ďalších oslobodení od dane alebo daňových úľav v zmysle uvedeného ustanovenia. Členské štáty nemôžu Radu zastúpiť.Návrh je preto v súlade so zásadou subsidiarity.Zásada proporcionalityTýmto návrhom sa dodržiava zásada proporcionality. Zníženie dane neprekračuje rámec toho, čo je potrebné na dosiahnutie predmetného cieľa (pozri uvedené posúdenie aspektov týkajúcich sa vnútorného trhu a spravodlivej hospodárskej súťaže).Výber nástrojovNavrhovaný(-é) nástroj(-e): rozhodnutie Rady.Článkom 19 smernice 2003/96 sa ustanovuje iba tento druh opatrenia.4. VPLYV NA ROZPOČETToto opatrenie nepredstavuje pre Úniu finančnú ani administratívnu záťaž. Návrh preto nemá vplyv na rozpočet Európskej únie.2011/0133 (NLE)NávrhROZHODNUTIE RADYktorým sa Nemecku povoľuje uplatňovať zníženú sadzbu dane z elektrickej energie priamo dodávanej plavidlám kotviacim v prístave („elektrina z pobrežnej elektrickej siete“) v súlade s článkom 19 smernice 2003/96/ESRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny[12], a najmä na jej článok 19,so zreteľom na návrh Európskej komisie,keďže:1.  Listom z 27. decembra 2010 Nemecko požiadalo o povolenie uplatňovania zníženej sadzby dane z elektrickej energie na elektrinu priamo dodávanú plavidlám kotviacim v prístave („elektrina z pobrežnej elektrickej siete“) v súlade s článkom 19 smernice 2003/96/ES.2.  Cieľom zníženia dane, ktoré Nemecko zamýšľa uplatňovať, je podporiť väčšie využívanie elektriny z pobrežnej elektrickej siete ako takého spôsobu uspokojovania energetických potrieb lodí v kotviskách prístavov, ktorý je v porovnaní so spaľovaním lodných palív na palube plavidiel menej škodlivý pre životné prostredie.3.  Pokiaľ sa využívaním elektriny z pobrežnej elektrickej siete zabraňuje emisiám látok znečisťujúcich ovzdušie súvisiacich so spaľovaním lodných palív na palube plavidiel v kotviskách, prispieva to k zlepšeniu kvality miestneho ovzdušia v prístavných mestách. Očakáva sa preto, že dané opatrenie prispeje k cieľom politík EÚ v oblasti ochrany životného prostredia a zdravia.4.  Udelením povolenia Nemecku, aby na elektrinu z pobrežnej elektrickej siete uplatňovalo zníženú sadzbu dane, sa neprekročí rámec toho, čo je nevyhnutné na dosiahnutie uvedeného cieľa, keďže výroba elektriny na palube zostane vo väčšine prípadov aj naďalej konkurencieschopnejšou alternatívou. Z rovnakého dôvodu a vzhľadom na súčasnú pomerne nízku mieru preniknutia tejto technológie na trh, dané opatrenie v období svojho uplatňovania pravdepodobne nepovedie k významnému narušeniu hospodárskej súťaže, a nebude teda mať nepriaznivý vplyv na riadne fungovanie vnútorného trhu.5.  Z článku 19 ods. 2 smernice 2003/96/ES vyplýva, že každé povolenie udelené podľa uvedeného ustanovenia musí byť prísne časovo obmedzené. Keďže toto obdobie musí byť dostatočne dlhé na to, aby prevádzkovateľov prístavov neodrádzalo od uskutočnenia potrebných investícií, ale aj vzhľadom na nutnosť včas preskúmať situáciu v Nemecku a nenarušiť budúci vývoj existujúceho právneho rámca, je vhodné udeliť požadované povolenie na trojročné obdobie, avšak s výhradou nadobudnutia platnosti všeobecných ustanovení v tejto oblasti v čase pred predpokladaným uplynutím platnosti tohto povolenia,PRIJALA TOTO ROZHODNUTIE:Článok 1Nemecku sa týmto povoľuje uplatňovať zníženú sadzbu dane z elektrickej energie na elektrinu priamo dodávanú plavidlám kotviacim v prístavoch, okrem súkromných výletných plavidiel, za predpokladu, že sa dodržia minimálne úrovne zdanenia v súlade s článkom 10 smernice 2003/96/ES.Článok 2Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie . Prestane sa uplatňovať po uplynutí troch rokov.Pokiaľ by však Rada na základe článku 113 ZFEÚ ustanovila všeobecné pravidlá daňového zvýhodnenia elektriny z pobrežnej elektrickej siete, toto rozhodnutie sa prestane uplatňovať dňom nadobudnutia platnosti uvedených všeobecných pravidiel.Článok 3Toto rozhodnutie je určené Spolkovej republike Nemecko.V BruseliZa Radupredseda [1] Smernica Rady č. 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (Ú. v. EÚ L 283, 31.10.2003, s. 51).[2] Odporúčanie Komisie 2006/339/ES z 8. mája 2006 týkajúce sa podpory využívania pobrežnej elektrickej siete pre lode kotviace v prístavoch Spoločenstva (Ú. v. EÚ L 125, 12.5.2006).[3] Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov Strategické ciele a odporúčania pre politiku EÚ v oblasti námornej dopravy do roku 2018, KOM(2009) 8 v konečnom znení.[4] Pozri poznámku pod čiarou č. 2.[5] Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11.6.2008).[6] Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov - Integrovaná námorná politika Európskej únie z 10.10.2007, KOM(2007) 575 v konečnom znení a pracovný dokument útvarov Komisie – sprievodný dokument k Oznámeniu Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov - Integrovaná námorná politika Európskej únie z 10.10.2007, SEK(2007) 1278.[7] Komisia už pri skoršej príležitosti odhadla, že prechod na elektrinu z pobrežnej elektrickej siete povedie k priemernému zníženiu emisií CO2 o 50 %, pozri poznámku pod čiarou č. 2. Dosah daného opatrenia sa môže od tejto priemernej hodnoty značne líšiť, keďže v rozhodujúcej miere závisí od uhlíkovej náročnosti príslušnej oblasti trhu a presného času, v ktorom sa požiadavka na elektrinu vyskytne.[8] Pozri článok 1 Dohody zo 16. mája 1952 medzi štátmi, ktorými preteká Rýn, a Belgickom o colnom a fiškálnom režime pre vykurovací olej používaný na dodávku lodiam plaviacim sa po Rýne (Bundesgesetzblatt 1953, časť II, s. 531).[9] Generálne riaditeľstvo Európskej komisie pre životné prostredie, útvar Contract Ship Emissions: Assignment, Abatement and Market-based Instruments, Task 2a – Shore-Side Electricity, august 2005, http://ec.europa.eu/environment/air/pdf/task2_shoreside.pdf. Analýza nákladov sa vykonala pre tri prístavy: Göteborg (Švédsko), Juneau a Long Beach (USA).[10] Návrh smernice Rady, ktorou sa mení a dopĺňa smernica 2003/96/EC o reštrukturalizácii právneho rámca spoločenstva pre zdaňovanie energetických výrobkov a elektriny, KOM(2011)169/3.[11] Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách), Ú. v. EÚ L 214, 9.8.2008.[12] Ú. v. EÚ L 283, 31.10.2003, s. 51.


|

52010PC0437

/* COM/2010/0437 konečnom znení */  Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/003 ES/ Galícia Textil, Španielsko)

	[pic] | EURÓPSKA KOMISIA |Brusel, 20.8.2010KOM(2010) 437 v konečnom zneníNávrhROZHODNUTIE EURÓPSKEHO PARLAMENTU A RADYo mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/003 ES/ Galícia Textil, Španielsko)DÔVODOVÁ SPRÁVABod 28 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje mobilizáciu Európskeho fondu na prispôsobenie sa globalizácii (EGF) s ročným stropom 500 mil. EUR nad rámec príslušných okruhov finančného rámca.Pravidlá, ktoré sa uplatňujú na príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2].Dňa 5. februára 2010 Španielsko predložilo žiadosť EGF/2010/003 ES/Galícia Textil o finančný príspevok z fondu EGF po prepúšťaní v 82 závodoch patriacich v revidovanej štatistickej klasifikácii ekonomických činností „NACE Revision 2“ do divízie 14 (výroba odevov)[3] a regiónu NUTS II Galícia (ES11) v Španielsku.Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že podmienky na poskytnutie finančného príspevku sú podľa tohto nariadenia splnené.ZHRNUTIE ŽIADOSTI A ANALÝZAKľúčové údaje:Referenčné č. EGF EGF/2010/003Členský štát ŠpanielskoČlánok 2 b)Príslušné podniky 82Región NUTS II Galícia (ES11)Divízia NACE Revision 2 14 (výroba odevov)Referenčné obdobie od 1. 3. 2009 do 30. 11. 2009Dátum začatia personalizovaných služieb 8. 2. 2010Dátum podania žiadosti 5. 2. 2010Počet prepustených pracovníkov počas referenčného obdobia 703Počet prepustených pracovníkov, pre ktorých je určená pomoc 500Personalizované služby: rozpočet v EUR 2 645 000Výdavky na vykonávanie fondu EGF[4]: rozpočet v EUR 193 000Percentuálny podiel výdavkov na vykonávanie fondu EGF 6,80Celkový rozpočet v EUR 2 838 000Príspevok z fondu EGF v EUR (65 %) 1 844 7001.  Žiadosť bola Komisii predložená 5. februára 2010 a do 11. mája 2010 bola doplnená o dodatočné informácie.2.  Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia.Súvislosť medzi prepúšťaním a veľkými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy3.  V snahe stanoviť súvislosť medzi prepúšťaním a veľkými zmenami v štruktúre svetového obchodu v dôsledku globalizácie Španielsko tvrdí, že liberalizácia obchodu s textilom a odevmi viedla k radikálnym zmenám v štruktúre svetového obchodu. Z údajov, ktoré zverejnil EUROSTAT[5], vyplýva, že dovoz odevov do krajín EÚ-27 sa v rokoch 2005 až 2008 zvýšil o 20,5 % zo 49,305 milióna EUR na 59,433 milióna EUR. Hlavným dodávateľom bola Čína, ktorej podiel na dovoze do krajín EÚ-27 sa v rokoch 2005 –2008 zvýšil o 49,2 %.4.  Žiadateľ ďalej upozorňuje na všeobecný trend v textilnom a odevnom priemysle, akým je premiestňovanie výroby do krajín s nízkymi nákladmi mimo EÚ napr. do Tuniska, Číny, Maroka a viacerých ázijských krajín.Preukázanie počtu prepustených pracovníkov a splnenie kritérií článku 2 písm. b)5.  Španielsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, v ktorom sa vyžaduje minimálne 500 prepustených pracovníkov v období 9 mesiacov v podnikoch zaradených do rovnakej divízie klasifikácie NACE Revision 2 pôsobiacich v tom istom regióne alebo v dvoch susediacich regiónoch na úrovni NUTS II v členskom štáte.6.  V žiadosti sa uvádza 703 prepustených v 82 závodoch patriacich v klasifikácii NACE Revision 2 do rovnakej divízie 14 (výroba odevov) za deväťmesačné referenčné obdobie od 1. marca 2009 do 30. novembra 2009, ktoré sú všetky z regiónu NUTS II Galícia (ES11). Všetky údaje o počte prepustených pracovníkov sa vypočítali podľa druhej zarážky druhého odseku článku 2 nariadenia (ES) č. 1927/2006.Vysvetlenie nepredvídanej povahy tohto prepúšťania7.  Španielske orgány tvrdia, že nový hospodársky kontext ako výsledok finančnej a hospodárskej krízy, ktorú nebolo možné predpovedať, od tretieho štvrťroku 2008 negatívne ovplyvňuje textilný a odevný priemysel. Nepredvídateľná povaha krízy zasiahla v textilnom odvetví tak ponuku, ako aj dopyt. Podmienky prístupu k úverom v snahe financovať prevádzkovanie tohto odvetvia sa podstatne sprísnili a súčasne dochádzalo k poklesu v dopyte spotrebiteľov a k rastúcemu počtu neuhradených platieb. V roku 2008 to viedlo k oveľa vyššiemu počtu bankrotov v textilnom priemysle ako v roku 2007 a k následnej strate pracovných miest. Na potvrdenie danej skutočnosti predložil žiadateľ údaje sociálnej poisťovne, z ktorých vyplýva, že v prvých mesiacoch roku 2009 došlo v textilnom a odevnom priemysle v Galícii k strate 2 500 pracovných miest.Identifikácia prepúšťajúcich podnikov a pracovníkov, pre ktorých je pomoc určená8.  V žiadosti sa uvádza 703 prepustených pracovníkov, pričom pomoc je určená 500 z nich v týchto 82 podnikoch:Podniky a počet prepustených pracovníkov |Caramelo S.A., A Coruña | 237 | Nova Têxtil Alaricana S.L.L., Ourense | 12 |Peter John, A Coruña | 17 | Textiles Lendega, Ourense | 2 |Imperdible, A Coruña | 10 | Fil&Fil Camisero, Ourense | 1 |Melusiana S.L., A Coruña | 5 | Roberto Verino, Ourense | 1 |Baselytex S.L., A Coruña | 1 | Sociedad Textil Lonia, Ourense | 1 |Paulmoni Camiseri S.L., A Coruña | 4 | VDR Confecciones SLU, Ourense | 2 |Castmar S.L., A Coruña | 3 | VDR Punto SL, Ourense | 3 |Confecciones Nazabel S.L., A Coruña | 6 | Trinidad Viduera Design SL | 1 |Galicia Textil, A Coruña | 20 | Grupo Três Fashion SL, Ourense | 2 |Servicios Gallegos de Tejeduria S.L., A Coruña | 2 | Futura Linea, Pontevedra | 3 |Creaciones Teyma 2003 S.L., A Coruña | 15 | Gonzabell, Pontevedra | 12 |Confecciones Furelos S.L., A Coruña | 2 | Model Novia, Pontevedra | 15 |Galitex S.A., A Coruña | 2 | Selmark, Pontevedra | 5 |Jevaso S.L., A Coruña | 3 | Sotexga S.L.L., Pontevedra | 7 |Confecciones Cotelo, A Coruña | 7 | Umbro, Pontevedra | 4 |Maria y Nieves S.L., A Coruña | 6 | Textiles Rocabe S.L., Pontevedra | 2 |Tocci, A Coruña | 6 | Industrias Kamay, Pontevedra | 18 |Céltica de confecciones, A Coruña | 1 | Toypes, Pontevedra | 20 |Confecciones Carioca S.L., A Coruña | 1 | Montoto, Pontevedra | 102 |Vicente Romeo S.L., A Coruña | 2 | Florentino, Pontevedra | 1 |Volvoreta S.A, A Coruña | 1 | Creaciones y Diseño Alonsan S.L., Pontevedra | 12 |Vicaro Confeccion S.L., A Coruña | 2 | Confecciones Labora, Pontevedra | 16 |Confeccionnes Liñaza S.L., A Coruña | 1 | Confecciones José Abal Pereira, Pontevedra | 1 |Mafecco, A Coruña | 1 | Pilar Bande S.L., Pontevedra | 2 |Ibia Textil SL, A Coruña | 1 | Cintugal, Pontevedra | 1 |Rosa de Neira S.L., A Coruña | 2 | Confecciones Gundemaro, Pontevedra | 9 |Confecciones Lema, A Coruña | 12 | Enmanuel, Pontevedra | 4 |Confecciones Goa, A Coruña | 10 | Iglesias Duro S.L., Pontevedra | 2 |Veiga de Compostela, A Coruña | 1 | Naffta, Pontevedra | 6 |Confecciones intimas, A Coruña | 1 | Lacemar Sport S.L., Pontevedra | 3 |Confeciones Careixon, A Coruña | 1 | Ponte Punto SA, Pontevedra | 2 |Chao Prieto S.L., Lugo | 5 | Sebasian Criado del Rey de Haz, Pontevedra | 1 |Diseño Tecnologico Textil Galicia S.L., Lugo | 1 | Ganirope S.L., Pontevedra | 1 |Almacenes Martinez, Lugo | 1 | Sposa Novias, Pontevedra | 1 |Vidrio, Ourense | 12 | Stylmalla, Pontevedra | 3 |Confecciones Domingo S.L., Ourense | 2 | Short Cut, Pontevedra | 2 |Delgado Fabello S.L., Ourense | 3 | Modatest, Pontevedra | 1 |Sociedad Textil Monterrey S.L., Ourense | 5 | Presagio S.L., Pontevedra | 1 |Modalher Outomuro S.L., Ourense | 3 | Confecciones Minada S.L., Pontevedra | 1 |Euro Gomca, Ourense | 1 | Doberty, Pontevedra | 1 |Marcos Moda S.L., Ourense | 2 | Confecciones Salnés, Pontevedra | 1 |Celkový počet podnikov: 82 | Celkový počet prepustených: 703 |9.  Rozpis pracovníkov, ktorým je určená pomoc:Kategória Počet Podiel v percentáchMuži 68 13,5Ženy 432 86,5Občania EÚ 484 96,7Občania iných štátov 16 3,3Vek od 15 do 24 rokov 0 0,0Vek od 25 do 54 rokov 457 91,4Vek nad 54 rokov 43 8,610.  Pokiaľ ide o profesijné kategórie, rozdelenie je takéto:Kategória Počet Podiel v percentáchObsluha textilných strojov 194 38,9Skladníci 57 11,3Strihači 49 9,8Žehliari 47 9,4Kontrolóri 35 7,0Krajčírky 12 2,5Vystrihovači vzorov 6 1,2Ostatní 100 19,911.  Medzi 19,9 % v položke „Ostatní“ patria rozličné kategórie napr. zamestnanci obchodného oddelenia, vodiči, zamestnanci výpočtového oddelenia, upratovačky a opravári.12.  V súlade s článkom 7 nariadenia (ES) č. 1927/2006 Španielsko potvrdilo, že bola uplatnená politika rovnosti mužov a žien, ako aj nediskriminácie a že bude naďalej uplatňovaná počas rôznych stupňov vykonávania EGF a najmä v rámci prístupu k nemu.Opis príslušného územia a jeho orgánov a zainteresovaných strán13.  Príslušným územím je autonómna oblasť Galícia, ktorá sa skladá z provincií A Coruña, Lugo, Ourense a Pontevedra. Dotknutými hlavnými verejnými orgánmi sú „Conselleria de Traballo e Benestar“ (Rada pre prácu a blahobyt) a „Conselleria de Economia e Industria“ (Rada pre hospodárstvo a priemysel).14.  Medzi zainteresované strany patrí konfederácia zástupcov textilného priemyslu v Galícii (COINTEGA[6]), združenie zástupcov pletacieho a odevného priemyslu v Lugo, Ourense a v Pontevedra (AICLOP[7]), združenie podnikateľov v odvetví kusového textilu v A Coruña a zároveň odborové organizácie Comisiones Obreras (CC.OO) a Unión General de Trabajadores (UGT)Očakávané účinky prepúšťania na miestnu, regionálnu alebo celoštátnu zamestnanosť15.  Španielsko tvrdí, že Galícia bola vážne zasiahnutá hospodárskou krízou. V období rokov 2007 – 2009 došlo v priemyselných odvetviach k strate 32 700 pracovných miest, z toho 4 414 v textilnom priemysle, 3 940 v automobilovom a 2 098 v námornom priemysle. Prepúšťania uvedené v žiadosti túto situáciu ešte viac skomplikovali.16.  Na úrovni provincií dotknutých prepúšťaním používa žiadateľ informácie zo Štatistického úradu Galície[8], z ktorých vyplýva, že vo februári 2009 bol pomer prepustených pracovníkov, na ktoré sa táto žiadosť vzťahuje, k počtu pracovníkov zamestnaných v divízii 14 klasifikácie NACE Revision 2 takýto: 9,68 % v Pontevedra, 5 % v Lugo, 4,4 % v A Coruña a 2,23 % v Ourense.Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov17.  Všetky tieto opatrenia v kombinácii vytvárajú koordinovaný balík personalizovaných služieb zameraných na opätovné začlenenie pracovníkov do trhu práce:18.  Odborné poradenstvo : poskytne sa 500 účastníkom a bude zahŕňať vytvárania profilu pracovníkov, identifikácie personalizovaných reintegračných plánov a individuálneho monitorovania.19.  Odborná príprava a rekvalifikácia : je zameraná na odbornú prípravu 100 pracovníkov na pracovné miesta v textilnom odvetví, ktoré majú vyššiu pridanú hodnotu napr. návrhárstvo, administratíva, technológia, distribúcia a logistika (program nazvaný „TExmellora“) a na odbornú prípravu 50 pracovníkov na nové pracovné miesta v inom odvetví (program nazvaný „InsireTEX“). V obidvoch programoch bude odborná príprava zodpovedať požiadavkám nových potenciálnych pracovných príležitostí.20.  Podpora podnikania : počíta s 50 pracovníkmi a zameriava sa na podporu samostatnej zárobkovej činnosti, zakladanie výrobných družstiev a malých a stredných podnikov prostredníctvom programu nazvaného „TExcreación“. Jeho súčasťou je identifikácia príležitostí na trhu, štúdia uskutočniteľnosti, odborná príprava, vypracovanie podnikateľského plánu a mentorstvo.21.  Poukazy na mobilitu : ich cieľom je podpora geografickej mobility prispievaním na náklady s ňou spojené. Očakáva sa, že z tohto programu nazvaného „MoveTEX“ bude mať prospech 70 pracovníkov.22.  Poukazy na odbornú prípravu : sú zahrnuté do programu pod názvom „TExTIC“ ponúkajúceho odbornú prípravu v oblasti IKT, ktorá sa považuje za nevyhnutnosť pri hľadaní pracovného miesta. Očakáva sa, že toto opatrenie bude chcieť využiť 160 pracovníkov.23.  Podpora lepšej rovnováhy medzi prácou a súkromím : je zahrnutá do programu nazvaného „TExconcilia“. Pozostáva z mesačnej finančnej podpory približne 400 EUR počas obdobia maximálne 10 mesiacov. Jeho cieľom je pokryť náklady na lepšie skĺbenie súkromného, rodinného a pracovného života, predovšetkým ak je s novým pracovným miestom spojené riziko negatívneho vplyvu na rovnováhu medzi prácou a súkromím z dôvodu dlhého cestovania do a z práce, prípadne zmien v rozdelení času medzi prácu a súkromie. Očakáva sa, že sa na tomto opatrení zúčastní 50 účastníkov.24.  Výdavky na vykonávanie fondu EGF, ktoré sú uvedené v žiadosti podľa článku 3 nariadenia (ES) č. 1927/2006, sa týkajú prípravných, riadiacich a kontrolných činností, ako aj informovania a propagácie. Súčasťou prípravnej fázy bude štúdia o povahe zamestnania v textilnom priemysle, ktorú budú všetci tí, ktorí sú zapojení do reintegrácie dotknutých prepustených pracovníkov na trh práce, používať ako referenčný zdroj. Celkové náklady na túto štúdiu sa odhadujú na 93 000 EUR.25.  Personalizované služby, ktoré predložili španielske orgány, sú aktívnymi opatreniami trhu práce v rámci oprávnených činností definovaných v článku 3 nariadenia (ES) č. 1927/2006. Španielske orgány odhadujú celkové náklady na tieto služby na 2 645 000 EUR a výdavky na vykonávanie fondu EGF na 193 000 EUR (t. j. 6,8 % z celkovej sumy). Celková výška príspevku požadovaného z EGF je 1 844 700 EUR (65 % z celkových nákladov).Činnosti | Odhadovaný počet pracovníkov, ktorým je pomoc určená | Odhadované náklady na dotknutého pracovníka (v EUR) | Celkové náklady (EGF a spolufinancovanie príslušným členským štátom) (v EUR) |Personalizované služby (článok 3 prvý odsek nariadenia (ES) č. 1927/2006) |Odborné poradenstvo (Orientación professional) | 500 | 2 250 | 1 125 000 |Odborná príprava a rekvalifikácia (Formación y reciclaje) | 150 | 4 500 | 675 000 |Podpora podnikania (Fomento del espiritu empresarial) | 50 | 4 500 | 225 000 |Poukazy na mobilitu (Permisos para movilidad) | 70 | 2 000 | 140 000 |Poukazy na odbornú prípravu (Permisos para movilidad) | 160 | 1 750 | 280 000 |Podpora zosúladenia pracovného a súkromného života (Ayudas para la conciliación) | 50 | 4 000 | 200 000 |Medzisúčet – personalizované služby | 2 645 000 |Výdavky na vykonávanie fondu EGF (článok 3 tretí odsek nariadenia (ES) č. 1927/2006) |Prípravné činnosti | 123 000 |Riadiace činnosti | 15 000 |Informovanie a propagácia | 25 000 |Kontrolné činnosti | 30 000 |Medzisúčet – výdavky na vykonávanie fondu EGF | 193 000 |Odhadované náklady spolu | 2 838 000 |Príspevok z fondu EGF (65 % celkových nákladov) | 1 844 700 |26.  Španielsko potvrdzuje, že opísané opatrenia dopĺňajú činnosti financované zo štrukturálnych fondov. Okrem toho španielske orgány uviedli, že v súčasnosti neexistuje žiadny osobitný program pre prepustených pracovníkov v textilnom priemysle. Existuje len všeobecný program poskytujúci odbornú prípravu pre nezamestnaných pracovníkov.Dátum (dátumy), odkedy sa začali alebo sa plánujú začať personalizované služby pre príslušných pracovníkov27.  Španielsko začalo príslušným pracovníkom poskytovať personalizované služby zahrnuté do koordinovaného balíka navrhnutého na spolufinancovanie z fondu EGF 8. februára 2010. Tento dátum preto predstavuje začiatok obdobia oprávnenosti na akúkoľvek pomoc, ktorú možno poskytnúť z fondu EGF.Postupy konzultácií so sociálnymi partnermi28.  Konzultácie so sociálnymi partnermi o koordinovanom balíku opatrení prebehli prostredníctvom fóra pre sociálny dialóg zástupcov textilného odvetvia vrátane Xunta de Galicia, zamestnávateľov a odborov.29.  Španielske orgány potvrdili, že boli splnené požiadavky stanovené vo vnútroštátnych právnych predpisoch a v právnych predpisoch Spoločenstva v oblasti hromadného prepúšťania.Informácie o činnostiach, ktoré sú povinné podľa vnútroštátneho práva alebo kolektívnych dohôd30.  Pokiaľ ide o kritériá uvedené v článku 6 nariadenia (ES) č. 1927/2006, španielske orgány vo svojej žiadosti:31.  potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych dohôd,32.  preukázali, že opatrenia poskytujú podporu jednotlivým pracovníkom a nemajú sa použiť na reštrukturalizáciu spoločností alebo odvetví,33.  potvrdili, že na oprávnené činnosti uvedené v bodoch 17 a 19 sa neprijíma pomoc z iných finančných nástrojov Spoločenstva.Systémy riadenia a kontroly34.  Španielsko oznámilo Komisii, že finančný príspevok budú riadiť a kontrolovať tie isté orgány, ktoré v Španielsku riadia a kontrolujú financovanie z Európskeho sociálneho fondu (ESF). Sprostredkovateľským orgánom riadiaceho orgánu bude generálne riaditeľstvo pre plánovanie a fondy Spoločenstva (Dirección General de Planificación y Fondos Comunitarios) v spolupráci s generálnym riaditeľstvom pre pracovné vzťahy v správnej oblasti Galícia (Dirección General de Relaciones Laborales de la Xunta de Galicia).Financovanie35.  Na základe žiadosti predloženej Španielskom navrhovaná výška príspevku z EGF na koordinovaný balík personalizovaných služieb predstavuje 1 844 700 EUR, čo zodpovedá 65 % celkových nákladov. Výška prostriedkov, ktoré Komisia navrhuje z fondu vyčleniť, vychádza z informácií poskytnutých Španielskom.36.  Vzhľadom na maximálnu možnú výšku finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na rozsah prerozdelenia rozpočtových prostriedkov, Komisia navrhuje uvoľniť z fondu EGF uvedenú celkovú sumu, ktorá sa vyčlení v rámci okruhu 1a finančného rámca.37.  Pri tejto navrhnutej sume finančného príspevku zostane k dispozícii viac ako 25 % maximálnej ročnej sumy vyčlenenej na EGF k dispozícii na pokrytie potrieb počas posledných štyroch mesiacov roka v súlade s ustanoveniami článku 12 ods. 6 nariadenia (ES) č. 1927/2006.38.  Komisia predložením tohto návrhu na uvoľnenie prostriedkov z fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci oboch zložiek rozpočtového orgánu dosiahla dohoda o potrebe čerpania prostriedkov z fondu EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na mobilizáciu ako prvá, aby o svojom úmysle informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu.39.  Komisia predkladá samostatne žiadosť o prevod s cieľom zahrnúť do rozpočtu na rok 2010 osobitné viazané a platobné rozpočtové prostriedky, v súlade s bodom 28 medziinštitucionálnej dohody zo 17. mája 2006.Zdroj platobných rozpočtových prostriedkov31. Pri súčasnom stave vykonávania je možné predpovedať, že platobné rozpočtové prostriedky na rok 2010 vyhradené v rozpočtovej položke 01.0404 „Rámcový program pre konkurencieschopnosť a inovácie – Program pre podnikanie a inovácie“ sa v tomto roku plne nevyčerpajú.32. Práve do tejto rozpočtovej položky patria výdavky spojené s vykonávaním finančného nástroja tohto programu, ktorého hlavným cieľom je uľahčiť prístup MSP k finančným prostriedkom. Medzi prevodmi na zverenské účty spravované Európskym investičným fondom a úhradami pre konečných príjemcov existuje určitý časový posun. Finančná kríza výrazne ovplyvnila možnosť predpovedať úhrady v roku 2010. Preto v snahe vyhnúť sa nadmerným zostatkom na zverenských účtoch došlo k preskúmaniu metódy výpočtu platobných rozpočtových prostriedkov tak, aby sa zohľadnili očakávané úhrady. Z tohto dôvodu je možné uvoľniť na prevod 1 844 700 EUR.NávrhROZHODNUTIE EURÓPSKEHO PARLAMENTU A RADYo mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/003 ES/ Galícia Textil, Španielsko)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[9], a najmä na jej bod 28,so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[10], a najmä na jeho článok 12 ods. 3,so zreteľom na návrh Európskej komisie[11],keďže:(1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní na trhu práce.(2) Rozsah pôsobnosti fondu EGF bol rozšírený v prípade žiadostí predložených od 1. mája 2009, aby bola zahrnutá podpora pracovníkov prepustených v priamom dôsledku celosvetovej finančnej a hospodárskej krízy.(3) Medziinštitucionálna dohoda zo 17. mája 2006 umožňuje mobilizáciu fondu EGF s ročným stropom vo výške 500 miliónov EUR.(4) Španielsko predložilo 5. februára 2010 žiadosť o mobilizáciu EGF vzhľadom na prepúšťania v 82 závodoch patriacich v revidovanej štatistickej klasifikácii ekonomických činností „NACE Revision 2“ do divízie 14 (výroba odevov) a do jediného regiónu NUTS II Galícia (ES11) a túto žiadosť doplnilo 11. mája 2010 o dodatočné informácie. Žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 844 700 EUR.(5) EGF by sa mal preto mobilizovať s cieľom poskytnúť finančný príspevok v súvislosti so žiadosťou Španielska,ROZHODLI TAKTO:Článok 1V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 1 844 700 EUR vo forme viazaných a platobných rozpočtových prostriedkov.Článok 2Toto rozhodnutie sa uverejní v Úradnom vestníku Európskej únie .V BruseliZa Európsky parlament Za Radupredseda predseda [1] Ú. v. EÚ C 139, 14.6.2006, s. 1.[2] Ú. v. EÚ L 406 z 30.12.2006, s. 1.[3] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).[4] V súlade s článkom 3 tretím odsekom nariadenia (ES) č. 1927/2006.[5] http://ec.europa.eu/enterprise/sectors/textiles/statistics/index_en.htm.[6] Confederación de Industrias Textiles de Galicia.[7] Asociación,de industrias de punto y confección de Lugo, Ourense y Pontevedra.[8] www.ige.eu.[9] Ú. v. EÚ C 139, 14.6.2006, s. 1.[10] Ú. v. EÚ L 406, 30.12.2006, s. 1.[11] Ú. v. EÚ C […], […], s. […].


Dôležité právne oznámenie

|

52009PC0441

Návrh rozhodnutie Rady o uzavretí Dohody o pristúpení Európskeho spoločenstva k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999, Európskym spoločenstvom (Text s významom pre EHP)  /* KOM/2009/0441 v konečnom znení - CNS 2009/0121 */

	[pic] | KOMISIA EURÓPSKYCH SPOLOČENSTIEV |Brusel, 31.8.2009KOM(2009) 441 v konečnom znení2009/0121 (CNS)NávrhROZHODNUTIE RADYo uzavretí Dohody o pristúpení Európskeho spoločenstva k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999, Európskym spoločenstvom (Text s významom pre EHP)DÔVODOVÁ SPRÁVA1. Týmto oznámením Komisia predkladá Rade revidovaný návrh rozhodnutia, ktorým sa schvaľuje, aby Spoločenstvo uzavrelo dohodu vymedzujúcu podmienky jeho pristúpenia k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999.2. Pristúpenie Spoločenstva sa umožňuje podľa článku 38 COTIF zmeneného a doplneného Vilniuským protokolom, ktorým sa ustanovuje pristúpenie regionálnych organizácií pre hospodársku integráciu.3. Dňa 28. marca 2003 Rada splnomocnila Komisiu začatím rokovaní so zmluvnými stranami COTIF s cieľom dosiahnuť dohodu o pristúpení Spoločenstva k tomuto dohovoru. Rozhodnutie Rady obsahovalo rokovacie smernice a inštrukcie týkajúce sa pristúpenia Spoločenstva ku COTIF.4. Aj keď návrh rozhodnutia Rady akceptovať podmienky dohody medzi Spoločenstvom a Medzivládnou organizáciou pre medzinárodnú železničnú prepravu (OTIF) bol predložený v roku 2003[1], k pristúpeniu Spoločenstva ku COTIF nemohlo dôjsť pred nadobudnutím platnosti Vilniuského protokolu, ktoré záviselo od radu ratifikácií vykonaných členskými štátmi OTIF. COTIF, zmenený a doplnený Vilniuským protokolom, nadobudol platnosť v júli 2006.5. Návrh Komisie z roku 2003 týkajúci sa pristúpenia Európskeho spoločenstva ku COTIF, bol zaslaný Rade a Európskemu parlamentu 17. novembra 2003. Dňa 10. marca 2004 k nemu Európsky parlament zaujal priaznivé stanovisko a schválil ho po prvom čítaní bez zmien a doplnení. Dospelo sa však k názoru, že Spoločenstvo by malo od OTIF požadovať objasnenia a ubezpečenia týkajúce sa jednej konkrétnej otázky. Čoraz zreteľnejšie sa ukazovalo, že článok 3 ods. 2 COTIF, ktorého účelom bolo zabezpečenie zhody medzi právnymi režimami Spoločenstva a OTIF, takúto zhodu v skutočnosti nezabezpečoval primerane. Právne preskúmanie COTIF a jeho dodatkov potvrdilo, že medzi acquis Spoločenstva a COTIF existuje množstvo rozdielov týkajúcich sa tak pravidiel súdnej príslušnosti v COTIF (články 12 a 28), ako aj pravidiel v niektorých dodatkoch (E, F a G).6. Členské štáty si dobre uvedomovali tento konflikt a po formálnom odporúčaní Komisie urobili vyhlásenia proti uvedeným dodatkom ku COTIF podľa článku 42 COTIF. V dôsledku týchto vyhlásení sa ustanovenia v týchto dodatkoch stali neuplatniteľnými v príslušných krajinách. To odstránilo možnosť akéhokoľvek konfliktu s právnymi predpismi Spoločenstva v otázkach, ktorých sa týkajú tieto dodatky, ale zároveň to automaticky spôsobilo, že neuplatniteľnými sa stali aj pravidlá, ktoré neboli v konflikte.7. V záujme ochrany právneho režimu Európskeho spoločenstva Spoločenstvo navrhlo, aby sa do dohody včlenilo vhodné ustanovenie (takzvaná doložka o odlúčení) s cieľom vyhnúť sa akýmkoľvek právnym nekompatibilitám medzi COTIF a existujúcim a vyvíjajúcim sa acquis Spoločenstva.8. Medziútvarová skupina Komisie pre vonkajšie právomoci Spoločenstva preskúmala všeobecné problémy týkajúce sa pristúpenia Spoločenstva 19. apríla 2007. Dospela k záveru, že najvhodnejší by bol takýto postup:-  Komisia by sa mala dohodnúť s OTIF na včlenení štandardnej doložky o odlúčení do dohody o pristúpení Spoločenstva ku COTIF.-  Členské štáty by mali trvať na svojich vyhláseniach odmietajúcich dodatky ku COTIF (E, F a G). Členské štáty, ktoré už ratifikovali Vilniuský protokol z roku 1999, ale ešte neurobili vyhlásenie proti týmto dodatkom, by sa mali zaviazať, že ho urobia.-  Po pristúpení Spoločenstva ku COTIF by Spoločenstvo malo deklarovať svoj nesúhlas s dodatkami ku COTIF (E, F a G).-  K odvolaniu uvedených vyhlásení (členských štátov a Spoločenstva) by malo dôjsť, až keď sa odstráni právna nekonzistentnosť medzi oboma právnymi systémami.9. Tento prístup bol prerokovaný Radou v priebehu roku 2007, čo umožnilo opätovné otvorenie rokovaní s OTIF, obzvlášť pokiaľ ide o otázku primeranej doložky o odlúčení. Zároveň sa začalo pracovať na riešení problému právnej nekompatibility medzi právnymi režimami ES a OTIF. Táto práca bola ukončená v roku 2008.10. Výsledkom májových a júnových rokovaní v roku 2009 medzi Komisiou a OTIF bol spoločný návrh dohody pripojený v prílohe. Súčasná situácia je taká, že COTIF nadobudol platnosť a Európske spoločenstvo k nemu teraz môže pristúpiť. Otázky kompatibility práva Európskeho spoločenstva a COTIF sa v zásade vyriešili potrebnými zmenami COTIF, ktoré boli predložené patričnému výboru OTIF a prijaté 23., 24. a 25. júna 2009. Tieto zmeny nadobúdajú účinnosť 12 mesiacov po tom, ako ich OTIF oznámi svojim členským štátom.11. Preto priložená dohoda bola pripravená tak, že zohľadnila všetky tieto otázky, predstavuje naplnenie povinností, na ktoré zaväzoval mandát Rady, a umožňuje Európskemu spoločenstvu pokročiť pri sledovaní jeho cieľa, ktorým je rozšírenie železničnej siete Spoločenstva a poskytnutie ďalších príležitostí na rozvoj železničného trhu.12. Vzhľadom na tieto úvahy a v súlade so stanovenými postupmi Komisia:-  sťahuje svoj návrh rozhodnutia, ktorým sa schvaľuje, aby Spoločenstvo uzavrelo dohodu vymedzujúcu podmienky jeho pristúpenia k Dohovoru o medzinárodnej železničnej preprave (COTIF), ktorý bol prijatý v roku 2003 (KOM(2003) 696 v konečnom znení zo 17. novembra 2003);-  navrhuje, aby Rada prijala priložené rozhodnutie;-  adresuje toto oznámenie Rade.-  2009/0121 (CNS)NávrhROZHODNUTIE RADYo uzavretí Dohody o pristúpení Európskeho spoločenstva k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999, Európskym spoločenstvom (Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 71 a 300 ods. 2 a ods. 3,so zreteľom na návrh Komisie[2],so zreteľom na stanovisko Európskeho parlamentu[3],keďže:(1) Rozvoj interoperability železníc, tak v rámci Spoločenstva, ako aj medzi Spoločenstvom a susediacimi krajinami, je kľúčovým komponentom dopravnej politiky zameranej najmä na dosiahnutie lepšej vyváženosti medzi rozličnými druhmi dopravy.(2) Európske spoločenstvo má výlučné právomoci alebo právomoci, o ktoré sa delí so svojimi členskými štátmi v oblastiach, ktorých sa týka Dohovor o medzinárodnej železničnej preprave (COTIF) z 9. mája 1980, zmenený a doplnený Vilniuským protokolom z 3. júna 1999, ďalej len „COTIF“.(3) Prístup Európskeho spoločenstva ku COTIF na účel uplatnenia jeho právomocí umožňuje článok 38 COTIF, zmeneného a doplneného Vilniuským protokolom.(4) Komisia v mene Spoločenstva dojednala so zmluvnými stranami COTIF dohodu o pristúpení Európskeho spoločenstva ku COTIF.(5) Keďže ešte nedošlo k vyriešeniu viacerých konfliktov medzi ustanoveniami určitých dodatkov ku COTIF a právnych predpisov Spoločenstva, Európske spoločenstvo by malo v súvislosti so svojím pristúpením ku COTIF urobiť vyhlásenie podľa článku 42 COTIF týkajúce sa neuplatňovania dodatkov E, F a G ku COTIF.PRIJALA TOTO ROZHODNUTIE:Článok 11. Dohoda o pristúpení Európskeho spoločenstva k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999, sa týmto schvaľuje v mene Spoločenstva za týchto podmienok:-  po pristúpení Spoločenstvo urobí vyhlásenie týkajúce sa vykonávania jeho právomocí,-  po pristúpení Spoločenstvo urobí vyhlásenie týkajúce sa neuplatňovania dodatkov E, F a G ku COTIF.2. Znenie dohody a vyhlásenia uvedené v odseku 1 sú pripojené ako prílohy k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby vyjadrovala súhlas Spoločenstva s tým, že ňou bude viazané, na vydanie príslušných vyhlásení a na uloženie schvaľovacej listiny v mene Spoločenstva.V BruseliZa RadupredsedaPRÍLOHA 1 DOHODA O PRISTÚPENÍ EURÓPSKEHO SPOLOČENSTVA K DOHOVORU O MEDZINÁRODNEJ ŽELEZNIČNEJ PREPRAVE (COTIF) Z 9. MÁJA 1980, ZMENENÉMU A DOPLNENÉMU VILNIUSKÝM PROTOKOLOM Z 3. JÚNA 1999MEDZIVLÁDNA ORGANIZÁCIA PRE MEDZINÁRODNÚ žELEZNIčNÚ PREPRAVUAEURÓPSKE SPOLOČENSTVO,So zreteľom na Dohovor o medzinárodnej železničnej preprave (COTIF) z 9. mája 1980, zmenený a doplnený Vilniuským protokolom z 3. júna 1999, ďalej len „dohovor“, najmä na článok 38 tohto dohovoru,so zreteľom na zodpovednosť prenesenú Zmluvou o založení Európskeho spoločenstva na Európske spoločenstvo v určitých oblastiach, ktorých sa týka tento dohovor,keďže dohovorom sa ustanovuje Medzivládna organizácia pre medzinárodnú železničnú prepravu (OTIF) so sídlom v Berne;keďže účelom pristúpenia Európskeho spoločenstva k dohovoru je pomáhať OTIF pri uskutočňovaní jeho cieľa spočívajúceho v podporovaní, zlepšovaní a uľahčovaní medzinárodnej železničnej prepravy z technického i právneho hľadiska;keďže na základe článku 3 dohovoru povinnosti vyplývajúce z dohovoru v súvislosti s medzinárodnou spoluprácou pre členské štáty, ktoré sú zároveň členmi Európskeho spoločenstva, alebo štáty, ktoré sú zmluvnými stranami dohody o Európskom hospodárskom priestore, nemajú prednosť pred ich povinnosťami ako členov Európskeho spoločenstva alebo štátov, ktoré sú zmluvnými stranami dohody o Európskom hospodárskom priestore;keďže pre tie časti dohovoru, ktoré spadajú do právomoci Európskeho spoločenstva, je potrebná doložka o odlúčení, naznačujúca, že členské štáty Európskeho spoločenstva sa nemôžu odvolávať na práva a povinnosti vyplývajúce z dohovoru a uplatňovať ich priamo medzi sebou;keďže dohovor sa plne uplatňuje medzi Európskym spoločenstvom a jeho členskými štátmi na jednej strane a ostatnými zmluvnými stranami dohovoru na druhej strane;keďže pristúpenie Európskeho spoločenstva k dohovoru si vyžaduje, aby sa jasne stanovili pravidlá uplatňovania ustanovení dohovoru na Európske spoločenstvo a jeho členské štáty;keďže podmienky pristúpenia Európskeho spoločenstva k dohovoru musia Spoločenstvu zabezpečiť, aby mohlo v rámci dohovoru vykonávať právomoci, ktoré naň preniesli jeho členské štáty,SA DOHODLI TAKTO:Článok 1Európske spoločenstvo týmto pristupuje k dohovoru za podmienok ustanovených touto dohodou v súlade s článkom 38 dohovoru.Článok 2Zmluvné strany dohovoru, ktoré sú členskými štátmi Európskeho spoločenstva, vo svojich vzájomných vzťahoch uplatňujú pravidlá Spoločenstva, pokiaľ existujú pravidlá Spoločenstva týkajúce sa konkrétneho príslušného predmetu a dajú sa uplatniť na špecifický prípad, bez toho, aby bol dotknutý cieľ a účel dohovoru a bez toho, aby bolo dotknuté plné uplatňovanie dohovoru jeho ostatnými zmluvnými stranami.Článok 3V zmysle ustanovení tejto dohody sa ustanovenia v dohovore vysvetľujú tak, že zahŕňajú aj Európske spoločenstvo v rámci jeho právomocí, a podľa toho sa chápu aj rôzne výrazy používané na označenie zmluvných strán dohovoru a ich zástupcov.Článok 4Európske spoločenstvo neprispieva k rozpočtu OTIF a nezúčastňuje sa na rozhodnutiach týkajúcich sa tohto rozpočtu.Článok 51. Bez toho, aby bolo dotknuté vykonávanie jeho hlasovacích práv podľa článku 6, Európske spoločenstvo je oprávnené mať zastúpenie vo všetkých orgánoch OTIF a zúčastňovať sa na činnosti všetkých týchto orgánov, v ktorých každý z jeho členských štátov má právo byť zastúpený ako zmluvná strana a ktoré sa zaoberajú otázkami patriacimi do jeho právomoci.Európske spoločenstvo nemôže byť členom správneho výboru. Môže byť prizvané na zasadnutia tohto výboru, keď s ním výbor bude chcieť prekonzultovať otázky spoločného záujmu, ktoré sa dostanú do programu rokovania.2. Spoločenstvo zastupuje Európska komisia. Európska komisia môže poveriť jeden alebo viac členských štátov Spoločenstva tým, aby ju zastupovali.Článok 61. Pri rozhodovaní o otázkach, v ktorých má Európske spoločenstvo výlučnú právomoc, využije Európske spoločenstvo hlasovacie práva svojich členských štátov podľa dohovoru.2. Pri rozhodovaní o otázkach, v ktorých sa Európske spoločenstvo delí o právomoc so svojimi členskými štátmi, hlasuje buď Európske spoločenstvo, alebo jeho členské štáty.3. V súlade s článkom 26 ods. 7 dohovoru má Európske spoločenstvo počet hlasov rovnajúci sa počtu hlasov jeho členov, ktorí sú aj členskými štátmi OTIF. Ak hlasuje Európske spoločenstvo, nemôžu hlasovať jeho členské štáty.4. Európske spoločenstvo informuje iné zmluvné strany dohovoru od prípadu k prípadu o každom uplatnení hlasovacích práv ustanovených v predchádzajúcich odsekoch 1 až 3 na rozličné body programov valného zhromaždenia a iných rokujúcich orgánov. Táto povinnosť sa uplatňuje aj v prípade, ak sa rozhodnutia prijímajú formou korešpondencie. Tieto informácie sa poskytujú v dostatočnom predstihu na to, aby ich generálny tajomník OTIF mohol rozoslať spolu s dokumentmi týkajúcimi sa zasadnutia, alebo aby sa mohlo prijať rozhodnutie formou korešpondencie.Článok 7Rozsah právomocí Spoločenstva je uvedený vo všeobecných podmienkach v písomnej deklarácii prijatej Európskym spoločenstvom v čase uzavretia tejto dohody. Táto deklarácia sa môže v prípade potreby upraviť oznámením Európskeho spoločenstva organizácii OTIF. Nenahrádza ani nijakým spôsobom neobmedzuje záležitosti, na ktoré sa môžu vzťahovať oznámenia právomoci Európskeho spoločenstva, vykonané pred prijatím rozhodnutia organizácie OTIF, či už formálnym hlasovaním alebo iným spôsobom.Článok 8Hlava V dohovoru sa uplatňuje na každý spor, ktorý vznikne medzi zmluvnými stranami tejto dohody o pristúpení v súvislosti s interpretáciou, uplatňovaním alebo vykonávaním tejto dohody vrátane jej existencie, platnosti a ukončenia.Článok 9Táto dohoda nadobúda platnosť prvým dňom prvého mesiaca nasledujúceho po podpísaní dohody zmluvnými stranami. Článok 34 ods. 2 dohovoru sa v tomto prípade neuplatňuje.Článok 10Táto dohoda zostáva v platnosti na čas neurčitý.Ak všetky členské štáty OTIF, ktoré sú členmi Európskeho spoločenstva, vypovedia dohovor, oznámenie o jeho vypovedaní, ako aj o vypovedaní tejto dohody sa bude považovať za podané Európskym spoločenstvom v čase, keď posledný členský štát Európskeho spoločenstva vypovedajúci dohovor oznámi jeho vypovedanie podľa článku 41 dohovoru.Článok 11Zmluvné stany dohovoru, ktoré ne sú členskými štátmi Európskeho spoločenstva a ktoré uplatňujú príslušné právne predpisy Európskeho spoločenstva v dôsledku svojich medzinárodných dohôd s Európskym spoločenstvom, môžu so súhlasom depozitára dohovoru podať individuálne vyhlásenia týkajúce sa zachovania ich práv a povinností podľa dohôd s Európskym spoločenstvom, COTIF a súvisiacich predpisov.NA DÔKAZ TOHO podpísaní splnomocnení zástupcovia, po predložení svojich plných mocí, uznaných za správne a náležité, podpísali túto dohodu.V ... dňa ... (mesiac) ... (rok), v angličtine, vyhotovené v dvoch rovnopisoch, z ktorých jeden zostane v držaní OTIF a druhý v držaní Európskeho spoločenstva. Preklad a distribúcia konečného znenia dohody je vecou príslušných inštitúcií zmluvných strán.Za Medzivládnu organizáciu pre medzinárodnú železničnú prepravu (OTIF) | Za Európske spoločenstvo |PRÍLOHA 2 VYHLÁSENIE EURÓPSKEHO SPOLOČENSTVA TÝKAJÚCE SA VYKONÁVANIA PRÁVOMOCÍV sektore železničnej dopravy sa Európske spoločenstvo delí o právomoc s členskými štátmi podľa článkov 70, 71, 80 ods. 1 a článku 156 Zmluvy o ES.V hlave V Zmluvy o ES sa ustanovuje spoločná dopravná politika Európskeho spoločenstva a v hlave XV príspevok Európskeho spoločenstva k vybudovaniu a rozvoju transeurópskych sietí v oblastiach dopravy.Presnejšie v článku 71 Hlavy V Zmluvy o ES sa ustanovuje, že Európske spoločenstvo môže prijať:-  spoločné pravidlá platné pre medzinárodnú dopravu do členského štátu alebo z členského štátu, alebo pri prechode cez územie jedného alebo viacerých členských štátov;-  podmienky, za ktorých môže prepravca, ktorý nemá sídlo na území členského štátu, v tomto členskom štáte uskutočňovať dopravu;-  opatrenia na zlepšenie bezpečnosti dopravy;-  ďalšie potrebné ustanovenia.V súvislosti s transeurópskymi sieťami v článku 155 Hlavy XV Zmluvy o ES sa presnejšie ustanovuje, že Európske spoločenstvo:-  stanoví usmernenia zahŕňajúce ciele, priority a trendy opatrení, ktoré sa predpokladajú v oblasti transeurópskych sietí; tieto usmernenia vymedzia projekty spoločného záujmu,-  uskutoční akékoľvek opatrenia potrebné na zabezpečenie interoperability sietí, najmä v oblasti harmonizácie technických noriem,-  môže podporovať projekty spoločného záujmu podporované členskými štátmi, ktoré sú vymedzené v rámci usmernení uvedených v prvej zarážke, a to predovšetkým prostredníctvom realizačných štúdií, záruk na pôžičky a subvencií úrokovej sadzby; Spoločenstvo môže tiež prostredníctvom Kohézneho fondu prispievať na financovanie špecifických projektov v oblasti dopravnej infraštruktúry v členských štátoch.Na základe týchto dvoch ustanovení Európske spoločenstvo prijalo značný počet právnych nástrojov uplatniteľných na železničnú dopravu.Podľa právnych predpisov Európskeho spoločenstva Európske spoločenstvo nadobúda výlučnú právomoc v otázkach železničnej prepravy, pokiaľ Dohovor o medzinárodnej železničnej preprave (COTIF) z 9. mája 1980, zmenený a doplnený Vilniuským protokolom z 3. júna 1999, ďalej len „dohovor“, alebo právne nástroje prijaté na jeho základe ovplyvňujú tieto existujúce pravidlá Spoločenstva.V otázkach, ktoré upravuje dohovor a vo vzťahu ku ktorým má výlučnú právomoc Európske spoločenstvo, nemajú členské štáty Európskeho spoločenstva nijakú právomoc.V prípade, ak existujú pravidlá Spoločenstva, ale nie sú ovplyvnené dohovorom alebo právnymi nástrojmi prijatými na jeho základe, Európske spoločenstvo sa delí o právomoc v otázkach týkajúcich sa dohovoru s členskými štátmi.Zoznam príslušných nástrojov Spoločenstva v čase tejto dohody je obsiahnutý v dodatku. Rozsah právomocí Spoločenstva vyplývajúci z týchto textov sa musí posúdiť vo vzťahu k špecifickým ustanoveniam v každom texte, najmä miery, do akej tieto ustanovenia zavádzajú spoločné pravidlá. Právomoc Spoločenstva je predmetom nepretržitého vývoja. V rámci zmluvy môžu príslušné inštitúcie prijímať rozhodnutia, ktoré určujú rozsah právomoci Európskeho spoločenstva. Európske spoločenstvo si preto vyhradzuje právo v súlade s tým meniť a dopĺňať túto deklaráciu bez toho, aby to bolo nevyhnutnou podmienkou pre výkon jeho právomocí v otázkach, ktorých sa týka dohovor.DODATOK K PRÍLOHE 2NÁSTROJE SPOLOČENSTVA TÝKAJÚCE SA OTÁZOKUPRAVENÝCH TÝMTO DOHOVOROMDoteraz Spoločenstvo vykonávalo svoju právomoc okrem iného prostredníctvom týchto nástrojov Spoločenstva:PRÁVNE PREDPISY TÝKAJÚCE SA HOSPODÁRSTVA / PRÍSTUPU NA TRH-  nariadenie č. 11 týkajúce sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva. (Ú. v. ES L 532, 16.8.1960, s1121);-  smernica Rady 91/440/EHS z 29. júla 1991 o rozvoji železníc Spoločenstva (Ú. v. ES L 237, 24.8.1991, s. 25);-  smernica Rady 95/18/ES z 19. júna 1995 o licenciách železničných podnikov (Ú. v. ES L 143, 27.6.1995, s. 70);-  smernica Európskeho parlamentu a Rady 2001/12/ES z 26. februára 2001 o rozvoji železníc Spoločenstva (Ú. v. ES L 75, 15.3.2001, s. 1);-  smernica Európskeho parlamentu a Rady 2001/13/ES z 26. februára 2001 o udeľovaní licencií železničným podnikom (Ú. v. ES L 75, 15.3.2001, s. 26);-  smernica Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Ú. v. ES L 75, 15.3.2001, s. 29);-  smernica Európskeho parlamentu a Rady 2004/51/ES z 29. apríla 2004, ktorou sa mení a dopĺňa smernica Rady 91/440/EHS o rozvoji železníc Spoločenstva (Ú. v. EÚ L 164, 30.4.2004, s. 164 – 172 a Ú. v. EÚ L 220, 21.6.2004, s. 58 – 60);-  nariadenie Európskeho parlamentu a Rady (ES) č. 1371/2007 z 23. októbra 2007 o právach a povinnostiach cestujúcich v železničnej preprave (Ú. v. EÚ L 315, 3.12.2007, s. 14);-  smernica Európskeho parlamentu a Rady 2007/58/ES z 23. októbra 2007, ktorou sa mení a dopĺňa smernica Rady 91/440/EHS o rozvoji železníc Spoločenstva a smernica 2001/14/ES o prideľovaní kapacity železničnej infraštruktúry a vyberaní poplatkov za používanie železničnej infraštruktúry (Ú. v. EÚ L 315, 3.12.2007, s.44);-  PRÁVNE PREDPISY TÝKAJÚCE SA INTEROPERABILITY A BEZPEČNOSTI-  smernica Rady 96/48/ES z 23. júla 1996 o interoperabilite systému transeurópskych vysokorýchlostných železníc (Ú. v. ES L 235, 17.9.1996, s. 6);-  smernica Európskeho parlamentu a Rady 2001/16/ES z 19. marca 2001 o interoperabilite transeurópskej konvenčnej železničnej sústavy (Ú. v. ES L 110, 20.4.2001, s. 1);-  smernica Rady 96/49/ES z 23. júla 1996 o aproximácii právnych predpisov členských štátov vzhľadom na železničnú prepravu nebezpečného tovaru (Ú. v. ES L 235, 17.9.1996, s. 25);-  smernica Európskeho parlamentu a Rady 2004/49/ES z 29. apríla 2004 o bezpečnosti železníc Spoločenstva a o zmene a doplnení smernice Rady 95/18/ES o udeľovaní licencií železničným podnikom a smernice 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Ú. v. EÚ L 164, 30.4.2004, s. 44 – 113 a Ú. v. EÚ L 220, 21.6.2004. s. 16 – 39);-  smernica Európskeho parlamentu a Rady 2004/50/ES z 29. apríla 2004, ktorou sa mení a dopĺňa smernica Rady 96/48/ES o interoperabilite systému transeurópskych vysokorýchlostných železníc a smernica Európskeho parlamentu a Rady 2001/16/ES o interoperabilite systému transeurópskych konvenčných železníc (Ú. v. EÚ L 164, 30.4.2004, s. 114 – 163 a Ú. v. EÚ L 220, 21.6.2004, s. 40 – 57);-  nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (Ú. v. EÚ L 164, 30.4.2004, s. 1 – 43 a Ú. v. EÚ L 220, 21.6.2006, s. 3 – 14);-  smernica Európskeho parlamentu a Rady 2007/59/ES z 23. októbra 2007 o certifikácii rušňovodičov rušňov a vlakov v železničnom systéme v Spoločenstve (Ú. v. EÚ L 315, 3.12.2007, s. 51);-  smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (prepracované znenie) (Ú. v. EÚ L 191, 18.7.2008, s. 1);-  smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru (Ú. v. EÚ L 260, 30.9.2008, s. 13);-  smernica Európskeho Parlamentu a Rady 2008/110/ES zo 16. decembra 2008, ktorou sa mení a dopĺňa smernica 2004/49/ES o bezpečnosti železníc Spoločenstva (smernica o bezpečnosti železníc) (Ú. v. EÚ L 345, 23.12.2008, s. 62);-  nariadenie Európskeho parlamentu a Rady (ES) č. 1335/2008 zo 16. decembra 2008, ktorým sa mení a dopĺňa nariadenie (ES) č. 881/2004, ktorým sa ustanovuje Európska železničná agentúra (nariadenie o agentúre) (Ú. v. EÚ L 354, 31.12.2008, s. 51).ZÁVÄZKY VEREJNEJ SLUŽBY-  nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave a ktorým sa zrušujú nariadenia Rady (EHS) č. 1191/69 a (EHS) č. 1107/70 (Ú. v. EÚ L 315, 3.12.2007, s. 1).PRÍLOHA 3DEKLARÁCIA EURÓPSKEHO SPOLOČENSTVAV SÚLADE S ČLÁNKOM 42 COTIFDo vyriešenia určitej právnej nekonzistentnosti medzi právnymi predpismi Spoločenstva a určitými pravidlami COTIF, nebude Európske spoločenstvo uplatňovať v celom rozsahu tieto dodatky ku COTIF:1. Jednotné právne predpisy pre zmluvu o využívaní železničnej infraštruktúry v medzinárodnej železničnej preprave (CUI) tvoriace dodatok E k Dohovoru.2. Jednotné právne predpisy pre záväzné vyhlasovanie technických noriem a prijímanie jednotných technických predpisov pre železničný materiál určený na medzinárodnú dopravu (APTU) tvoriace dodatok F k dohovoru).3. Jednotné právne predpisy pre technické schvaľovanie železničného materiálu používaného v medzinárodnej preprave (ATMF) tvoriace dodatok G k dohovoru).VNÚTORNÉ DOJEDNANIA MEDZI RADOU, ČLENSKÝMI ŠTÁTMI A KOMISIOU O ÚČASTI SPOLOČENSTVA A JEHO ČLENSKÝCH ŠTÁTOV NA ZASADNUTIACH ZVOLÁVANÝCH V RÁMCI DOHOVORU O MEDZINÁRODNEJ ŽELEZNIČNEJ PREPRAVE Z ROKU 1999Berúc do úvahy požiadavku jednoty medzinárodnej reprezentácie Európskeho spoločenstva a jeho členských štátov v súlade so Zmluvou o ES a judikatúrou Európskeho súdneho dvora taktiež v štádiu implementácie medzinárodných záväzkov,Rada, členské štáty a Komisia sa dohodli na týchto vnútorných dojednaniach:1. CHARAKTER A ROZSAH1.1. Týmto dokumentom sa stanovujú vnútorné dojednania medzi Radou, členskými štátmi a Komisiou v rámci prípravy na zasadnutia zvolávané v rámci dohovoru o medzinárodnej železničnej preprave z roku 1999 (ďalej len „dohovor“). Tieto vnútorné dojednania platia pre všetky zasadnutia organizované Medzivládnou organizáciou pre medzinárodnú železničnú prepravu (OTIF) v súvislosti s uplatňovaním dohovoru.2. ROZDELENIE ÚLOH ZALOŽENÉ NA PRÁVOMOCI2.1. K otázkam železničnej prepravy, ktoré patria do právomoci členských štátov, zvolá predsedníctvo z vlastnej iniciatívy alebo na žiadosť Komisie či členského štátu koordinačné stretnutia delegácií členských štátov EÚ pred každým zasadnutím uvedeným v odseku 1, ako aj počas neho alebo po ňom, a to s cieľom vypracovať koordinované stanoviská. Predsedníctvo vyjadrí tieto koordinované pozície.2.2. Komisia vyjadrí v mene Spoločenstva pozície Spoločenstva k otázkam, ktoré patria do právomoci Spoločenstva, najmä v súvislosti s:-  článkom 71 hlavy V Zmluvy o ES-  článkom 155 hlavy XV Zmluvy o ES-  všetkými ďalšími otázkami, ktoré patria výlučne alebo predovšetkým do právomoci Spoločenstva podľa hláv V alebo XV Zmluvy o ES-  a najmä s nástrojmi Spoločenstva týkajúcimi sa predmetov, ktorými sa zaoberá dohovor a ktoré sa podrobne uvádzajú v dodatku k prílohe 2 dohody o pristúpení Európskeho spoločenstva k dohovoru.2.3. Predsedníctvo a Komisia sa dohodnú, kto z nich urobí jednotlivé vyhlásenia v mene Spoločenstva a jeho členských štátov v prípadoch, keď sú príslušné právomoci neoddeliteľne spojené. Komisia predloží spoločnú pozíciu, ak dotknutá otázka patrí prevažne do právomoci Spoločenstva, a predsedníctvo predloží spoločnú pozíciu, ak dotknutá otázka patrí prevažne do právomoci členských štátov.3. URČOVANIE POZÍCIÍ A POSTUP KOORDINÁCIE3.1. Všetky pozície Spoločenstva a jeho členských štátov na zasadnutiach OTIF budú patrične koordinované.V otázkach, ktoré patria do ich právomoci, sa budú členské štáty usilovať o vypracovanie koordinovaných pozícií. Návrhy vyhlásení k stanoviskám dostanú členské štáty vopred.Návrhy pozícií Spoločenstva a spoločných pozícií medzi Spoločenstvom a jeho členskými štátmi, ktoré pripraví Komisia, sa predebatujú v patričnom výbore vytvorenom príslušnými predpismi Spoločenstva o železničnej doprave, a to-  vo výbore pre prepravu nebezpečných tovarov, pokiaľ ide o body obsiahnuté v dodatku RID k dohovoru; ak tieto body ovplyvňujú interoperabilitu železníc alebo spoločný prístup k bezpečnosti vypracovaný podľa smernice 2004/49/ES, pozícia Spoločenstva, ktorá sa má zaujať, by sa mala pripraviť v koordinácii s výborom pre interoperabilitu a bezpečnosť železníc.-  výbore pre rozvoj železníc Spoločenstva, pokiaľ ide o body obsiahnuté v dodatkoch CIV, CIM, CUV, CUI k dohovoru a iné systémy jednotných právnych predpisov vypracované OTIF;-  výbore pre interoperabilitu a bezpečnosť železníc, pokiaľ ide o body obsiahnuté v dodatkoch APTU a ATMF k dohovoru.Komisia a členské štáty vyvinú maximálnu snahu v záujme dosiahnutia zhodného stanoviska na koordinačných stretnutiach na mieste.3.2. Pokiaľ ide o prácu na preprave nebezpečných tovarov, Európske spoločenstvo bude v expertnom výbore RID zastupovať Európska komisia, ktorej budú z dôvodov technickej expertízy pomáhať odborníci z členských štátov a / alebo Európskej železničnej agentúry, alebo prípadne poverí svojím zastúpením členské štáty.3.3. Komisia oznámi príslušnému výboru body programu každého zasadnutia OTIF, ktoré podľa nej vyžadujú zastupovanie v mene Spoločenstva alebo Spoločenstva a jeho členských štátov.3.4. Ak sa má o bodoch programu hlasovať, Komisia vyjadrí svoj názor, či má hlasovať Spoločenstvo alebo jednotlivé členské štáty.3.5. O vykonávaní zodpovednosti a dojednaní týkajúcich sa zastupovania a hlasovaní o každom bode programu, ktorý patrí do výlučnej právomoci Spoločenstva, sa rozhodne na koordinačných zasadnutiach výborov podrobne uvedených v odseku 3.1.3.6. Ak je to potrebné, koordinačné zasadnutia sa môžu konať aj na miestach konania zasadnutí.4. VYSTUPOVANIE4.1. V prípadoch, keď predsedníctvo nie je zastúpené na zasadnutiach uvedených v odseku 1, pozíciu Spoločenstva a jeho členských štátov, dosiahnutú v procese koordinácie otázok obsiahnutých v odseku 2.1 a prípadne aj v odseku 2.3 predkladá delegát členského štátu, ktorý je na prvom mieste zoznamu čakateľov na rotujúce predsedníctvo EÚ.5. HLASOVANIE5.1. Hlasovacie práva Spoločenstva na základe pozícií Spoločenstva alebo spoločných pozícií dosiahnutých v procese koordinácie otázok uvedených v odseku 2.2 a prípadne aj 2.3. vykonáva v mene Európskeho spoločenstva Komisia.Je možné dohodnúť, že v prípadoch, keď Spoločenstvo nie je zastúpené Komisiou, hlasovacie práva Spoločenstva v týchto otázkach na základe spoločných pozícií uplatní predsedníctvo.5.2. Členské štáty vykonávajú svoje hlasovacie práva len v otázkach uvedených v odseku 2.1, a prípadne aj v odseku 2.3, na základe spoločných pozícií dosiahnutých v procese koordinácie.6. VYSTUPOVANIE A HLASOVANIE V PRÍPADE ROZPORU6.1. Pokiaľ otázky, o ktorých sa diskutuje v ktoromkoľvek z troch výborov podrobne uvedených v odseku 3.1 vyššie, zostanú nedoriešené, tieto otázky sa bezodkladne predložia výboru stálych predstaviteľov. V prípadoch, keď Komisia a členské štáty nedospejú k zhode o týchto otázkach, členské štáty i Komisia sa zdržia akéhokoľvek zaujímania pozícií či hlasovania, ktorým by mohli ohroziť acquis Spoločenstva.6.2. Rozhodnutia uvedené v odseku 6.1 nemajú vplyv na právomoci Spoločenstva a jeho členských štátov. [1] KOM(2003) 696 zo 17. novembra 2003.[2] Ú. v. EÚ [...], [...], s. [...].[3] Ú. v. EÚ [...], [...], s. [...].